cyanic-selkie/wikianc huggingface dataset:
വിശുദ്ധ മാർട്ടിൻ
നാലാം നൂറ്റാണ്ടിൽ (316 - നവമ്പർ 8, 397) ജീവിച്ചിരുന്ന ഒരു പുണ്യവാളനാണ് വിശുദ്ധ മാർട്ടിൻ അഥവാ ടൂറിലെ മാർട്ടിൻ (Martin of Tours). ഫ്രാൻസിൽ അദ്ദേഹത്തിന്റെ പേരിലുള്ള ദേവാലയം തനതുപ്രാധാന്യമുള്ള തീർത്ഥസ്ഥലമെന്നതിനു പുറമേ സ്പെയിനിൽ കമ്പോസ്റ്റെലായിലെ യാക്കോബിന്റെ പള്ളിയിലേക്കുള്ള തീർത്ഥകരുടെ ഇടത്താവളമെന്ന നിലയിലും പ്രാധാന്യം നേടി. ക്രിസ്തുമതത്തിന്റെ ആദിമനൂറ്റാണ്ടുകളിലെ ഏറ്റവും ശ്രദ്ധേയരായ പുണ്യവന്മാരിൽ ഒരാളായിരുന്നു മാർട്ടിൻ. ഹങ്കറിയിലെ സോമ്പാത്‌ലിയിൽ ജനിച്ച്, ഇറ്റയിലെ പാവിയയിൽ ബാല്യകാലം ചെലവഴിച്ച്, പക്വപ്രായം മിക്കവാറും ഫ്രാൻസിൽ ജീവിച്ച മാർട്ടിൻ യൂറോപ്പിനെ കൂട്ടിയിണക്കുന്ന 'ആത്മീയസേതു' (spiritual bridge) എന്നു വിശേഷിപ്പിക്കപ്പെടാറുണ്ട്.
സമകാലീനനായ മഹച്ചരിതകാരൻ സൾപ്പീസിയസ് സെവേരസ് മാർട്ടിന്റെ ജീവചരിത്രം എഴുതിയിട്ടുണ്ട്. പിൽക്കാലത്ത് അദ്ദേഹത്തിന്റെ പേരുമായി ബന്ധപ്പെട്ട് വികസിച്ചുവന്ന തീർത്ഥസ്ഥലങ്ങളെ സാധൂകരിക്കാൻ പറ്റിയ കഥകൾ ഈ ചരിത്രത്തിൽ പിന്നീട് കൂട്ടിച്ചേർക്കപ്പെട്ടിട്ടുണ്ടാകാം. കഠിനശൈത്യത്തിൽ നഗ്നനായി തണുത്തുവിറച്ചിരുന്ന ഒരു ഭിക്ഷക്കാരനു സ്വന്തം വാൾ കൊണ്ട് തന്റെ കുപ്പായത്തിൽ പകുതി അദ്ദേഹം മുറിച്ചു നൽകിയെന്ന കഥ പ്രസിദ്ധമാണ്. റോമൻ സൈന്യത്തിൽ നിർബ്ബദ്ധനിയുക്തി (conscription) കിട്ടിയ മാർട്ടിൻ, സൈനികവൃത്തി ക്രൈസ്തവവിശ്വാസവുമായി പൊരുത്തപ്പെടാത്തതാണെന്ന നിലപടു സ്വീകരിക്കുകവഴി, മന:സ്സാക്ഷിപ്രതിക്ഷേധത്തിന്റെ (Conscientious Objection) പ്രാരംഭകരിൽ ഒരാളായിത്തീർന്നു.
അവലംബം
വർഗ്ഗം:ക്രൈസ്തവസഭയിലെ വിശുദ്ധർ
ഇക്ത്യോവെനേറ്റർ
തുടക്ക ക്രിറ്റേഷ്യസ് കാലത്തു ജീവിച്ചിരുന്ന ഒരു ദിനോസർ ആണ് ഇക്ത്യോവെനേറ്റർ. മാംസഭോജി ആയ ഇവയുടെ മുഖ്യ ആഹാരം മൽസ്യങ്ങൾ ആയിരുന്നു. പേര് സൂചിപ്പിക്കുന്നതും മൽസ്യാഹാരി ആണ് എന്നാണ്. ഫോസിൽ കിട്ടിയിട്ടുള്ളത് ലാവോസിൽ നിന്നും ആണ്.
ശരീര ഘടന
ഏകദേശം 7.5‭-9 മീറ്റർ വരെ ആണ് നീളം കണക്കാക്കിയിട്ടുള്ളത്. ഈ കൂട്ടത്തിലെ മറ്റു ദിനോസറുകളെ അപേക്ഷിച്ചു ഇവയുടെ മുതുകിൽ രണ്ടു സെയിൽ ഉണ്ടായിരുന്നു (വാലിന്റെ തുടക്കം വരെ ഒന്ന്, വാലിന്റെ മുകളിൽ വേറെ ഒന്ന്).
ഫോസിൽ
2010 ൽ ആണ് ഇവയുടെ ഫോസിൽ കണ്ടു കിട്ടുന്നത്, 2012 വർഗ്ഗീകരണവും നടന്നു. ഒരു ഉപവർഗ്ഗത്തെ മാത്രമേ വർഗ്ഗീകരിച്ചിട്ടുള്ളു Ichthyovenator laosensis. ഹോളോ ടൈപ്പ് (MDS BK10-01 — 15 ) തല ഒഴിക്കെ ഉള്ള ഒരു ഭാഗിക അസ്ഥികൂടം ആണ്.
പുറത്തേക്കുള്ള കണ്ണികൾ
വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ വർഗ്ഗം:ഏഷ്യൻ ദിനോസറുകൾ
അർഷാദ് ബത്തേരി
ഒരു മലയാള സാഹിത്യകാരനാണ് അർഷാദ് ബത്തേരി (ജനനം :1 ജനുവരി 1975). കഥകൾ തമിഴ്, കന്നഡ എന്നീ ഭാഷകളിലേക്ക് വിവർത്തനം ചെയ്യപ്പെട്ടിട്ടുണ്ട്.
ജീവിതരേഖ
വയനാട് സുൽത്താൻ ബത്തേരിയിലെ പള്ളിക്കണ്ടിയിൽ അർഷാദ് ബത്തേരി ജനിച്ചു. വിവിധ പ്രസിദ്ധീകരണ സ്ഥാപനങ്ങളിൽ ജോലി ചെയ്തിട്ടുണ്ട്. ഇപ്പോൾ കോഴിക്കോട് ആസ്ഥാനമായുള്ള ഒലിവ് പബ്ലിക്കേഷനിൽ പബ്ലിക്കേഷൻ മാനേജരായി പ്രവർത്തിക്കുന്നു.
അവലംബം
വർഗ്ഗം:മലയാള കഥാകൃത്തുക്കൾ വർഗ്ഗം:1975-ൽ ജനിച്ചവർ വർഗ്ഗം:ജനുവരി 1-ന് ജനിച്ചവർ
ധൂമകേതുവിന്റെ എതിർവാൽ
സൂര്യന്റെ നേരെ തിരിഞ്ഞിരിക്കുന്ന കോമയിൽ നിന്നും പൊങ്ങിനിൽക്കുന്ന ഒരു കൂർത്ത ഭാഗമാണ് ധൂമകേതുവിന്റെ എതിർവാൽ എന്നറിയപ്പെടുന്നത്. ആയതിനാൽ മറ്റു വാലുകളിൽനിന്നും (അയോൺ വാലും പൊടിപടല വാലും) ജ്യാമിതീയമായി എതിർസ്ഥാനതാണിതു കാണപ്പെടുക. ഭൂമിയിൽനിന്നു നോക്കുമ്പോഴുള്ള ഒരു മായക്കാഴ്ച്ചയാണിത്.
എന്നാൽ മിക്ക ധൂമകേതുക്കളും എതിർവാൽ പ്രതിഭാസം കാണിക്കുന്നില്ല. ഹാലെ-ബോപ്പ് പോലുള്ളവയാണിത് കാണിക്കുന്നത്.
കുറിപ്പുകൾ
വർഗ്ഗം:വാൽനക്ഷത്രങ്ങൾ
വിവര തത്വശാസ്ത്രം
ചരിത്രം
വിവര തത്ത്വശാസ്ത്രം കൃത്രിമബുദ്ധി, വിവരത്തിന്റെ യുക്തി, സൈബർനെറ്റിക്സ്, സാമൂഹ്യസിദ്ധാന്തം, സന്മാർഗ്ഗശാസ്ത്രം, ഭാഷാപഠനം, വിവരപഠനം എന്നിവയിൽ നിന്നും ഉരുത്തിരിഞ്ഞതാണ്.
വിവരത്തിന്റെ യുക്തി
'''സൈബർനെറ്റിക്സ് '''
ഭാഷാപഠനവും വിവരപഠനവും
റഫറൻസ്
വർഗ്ഗം:കൃത്രിമബുദ്ധി വർഗ്ഗം:തത്ത്വശാസ്ത്രം
ഷിൽക്ക
സോവിയറ്റ് യൂണിയൻ രൂപകൽപ്പന ചെയ്ത ഒരു വ്യോമ പ്രതിരോധ കവചിത വാഹമനമാണ് ZSU-23-4 ഷിൽക്ക. ടാങ്കിന്റെ രൂപത്തിലുള്ള ഈ വാഹനത്തിൽ ശത്രു വിമാനങ്ങളെ കണ്ടെത്താൻ ഒരു റഡാറും സ്ഫോടന ശേഷിയുള്ള വ്യോമപ്രതിരോധ ഷെല്ലുകൾ ഫയർ ചെയ്യാൻ സാധിക്കുന്ന നാല് ചെറിയ പീരങ്കികളും ആണ് പ്രധാന ഉപകരണങ്ങൾ.
അവലംബം
വർഗ്ഗം:സൈനിക വാഹനങ്ങൾ
റെഡ് ക്വീൻ (ത്രൂ ദ ലുക്കിങ്-ഗ്ലാസ്)
ലൂയിസ് കരോളിന്റെ ത്രൂ ദ ലുക്കിങ്-ഗ്ലാസ് എന്ന ഫാന്റസി നോവലിലെ ഒരു സാങ്കല്പിക കഥാപാത്രമാണ് റെഡ് ക്വീൻ. അദ്ദേഹത്തിൻറെ മുൻകാല പുസ്തകമായ ആലീസ്സ് അഡ്വെഞ്ചേഴ്സ് ഇൻ വണ്ടർലാൻഡിൽ നിന്ന് ക്വീൻ ഓഫ് ഹാർട്ട്സുമായി റെഡ് ക്വീൻ പലപ്പോഴും ആശയക്കുഴപ്പം സൃഷ്ടിക്കാറുണ്ട്. ഇവ രണ്ടും വ്യത്യസ്തമാണ്.
അവലോകനം
ചെസ്സ് കളിയുടെ പ്രാതിനിധ്യം എന്ന നിലയിൽ, റെഡ് ക്യൂൻ എന്ന കഥാപാത്രത്തെ ഒരു എതിരാളി ആയിട്ടാണ് കാണുന്നത്. ആലിസിനെ എതിർക്കുന്ന രാജ്ഞിയെന്ന നിലയിൽ ഒരു വശത്ത് റെഡ് ക്വീൻ ഈ കഥയിലെ ഒരു വിരുദ്ധ കഥാപാത്രമായി കണക്കാക്കാം. ഇതൊക്കെയാണെങ്കിലും അവരുടെ പ്രാരംഭ ഏറ്റുമുട്ടൽ സൗഹാർദ്ദപരമാണ്. റെഡ് ക്വീൻ ചെസ്സ് ചട്ടങ്ങളിൽ സ്ഥാനക്കയറ്റത്തെക്കുറിച്ച് വിവരിക്കുന്നു. തുടക്കത്തിൽത്തന്നെ ഒരു കാലാളിനെ പുറത്താക്കികൊണ്ട് ആലിസിന് രാജ്ഞിയെ ലഭിച്ചു കൊണ്ട് ബോർഡിന്റെ എതിർവശത്ത് എട്ടാം സ്ക്വയറിലേക്ക് എത്തുന്നു. ചെസ് കളിയിൽ ഒരു രാജ്ഞിയായി, റെഡ് ക്വീനിന് വളരെ വേഗത്തിലും അനായാസമായും സഞ്ചരിക്കാനാകുന്നു.
കൂടുതൽ വായനയ്ക്ക്
വർഗ്ഗം:സാങ്കല്പിക രാജ്ഞിമാർ വർഗ്ഗം:ഇംഗ്ലീഷ് നോവലുകൾ വർഗ്ഗം:നാടോടിക്കഥകൾ
എസ്രായുടെ പുസ്തകം
പ്രവാസികളായ ഇസ്രായേല്യർക്കിടയിൽ നിന്നു നേതാക്കളെ തെരഞ്ഞെടുത്ത് ദൈവികദൗത്യത്തിനായി യെരുശലേമിലേക്കയക്കാൻ പേർഷ്യയിലെ രാജാവിനെ ഇസ്രായേലിന്റെ ദൈവം പ്രചോദിപ്പിച്ചുവെന്ന സങ്കല്പത്തിനു ചേരും വിധമാണ് എസ്രായുടെ പുസ്തകം എഴുതപ്പെട്ടിരിക്കുന്നത്. അതനുസരിച്ച്, ഒന്നിനു പിറകേയുള്ള മൂന്നു ദൗത്യങ്ങളിൽ മൂന്നു നേതാക്കൾ നിയുക്തരാകുന്നു: ആദ്യദൗത്യം ദേവാലയത്തിന്റെ പുനർനിർമ്മിതിയും രണ്ടാം ദൗത്യം, യഹൂദ സമൂഹത്തിന്റെ ശുദ്ധീകരണവും മൂന്നാം ദൗത്യം നഗരത്തെ ഒരു മതിലിൽ കെട്ടി സംരക്ഷിക്കുന്നതുമാണ്. ഇതിൽ നെഹമിയായുടെ നേതൃത്വത്തിലുള്ള മൂന്നാമത്തെ ദൗത്യം എസ്രായുടെ പുസ്തകത്തിന്റെ ഭാഗമല്ല. ഈ പുസ്തകത്തിന്റെ സമയരേഖയിൽ കടന്നുവരുന്ന വിവിധങ്ങളായ പ്രശ്നങ്ങളുടെ വിശദീകരണം തേടേണ്ടത് അതിന്റെ ദൈവശാസ്ത്രപദ്ധതിയിലാണ്. ക്രി.വ. 400-നടുത്ത് ആദിരൂപത്തിൽ പ്രത്യക്ഷപ്പെട്ടിരിക്കാവുന്ന ഈ കൃതി തുടർന്നു വന്ന നൂറ്റാണ്ടുകളിലെ തുടർച്ചയായ സംശോധനയ്ക്കു ശേഷം ക്രിസ്തുവർഷാരംഭത്തിനടുത്ത് വിശുദ്ധഗ്രന്ഥമായി അംഗീകരിക്കപ്പെട്ടു.
അവലംബം
വർഗ്ഗം:എബ്രായ ബൈബിൾ
രംഗരയ്യ മെഡിക്കൽ കോളേജ്
ആന്ധ്രാപ്രദേശിലെ ഒരു സർക്കാർ മെഡിക്കൽ കോളേജാണ് രംഗരയ്യ മെഡിക്കൽ കോളേജ്. 1958 ൽ സ്ഥാപിതമായ ഇത് ആന്ധ്രാപ്രദേശിലെ കാക്കിനഡയിലാണ് സ്ഥിതിചെയ്യുന്നത്. എൻ‌ടി‌ആർ യൂണിവേഴ്സിറ്റി ഓഫ് ഹെൽത്ത് സയൻസസുമായി ഇത് അഫിലിയേറ്റ് ചെയ്തിട്ടുണ്ട്.
ചരിത്രം
ആന്ധ്രാപ്രദേശിലെ തീരദേശത്ത് പ്രത്യേകിച്ച് ഗോദാവരി ജില്ലകളിലെ വിദ്യാർത്ഥികൾക്കായി ഒരു സ്വകാര്യ മെഡിക്കൽ കോളേജ് ആരംഭിക്കണമെന്ന് ഡോ. ദത്ല സത്യനാരായണ രാജു, ഡോ. എം. വി. കൃഷ്ണ റാവു എന്നിവർ ആഗ്രഹിച്ചു. 1958 ഏപ്രിൽ 16 ന് അവർ മെഡിക്കൽ എഡ്യൂക്കേഷൻ സൊസൈറ്റി സ്ഥാപിക്കുകയും രജിസ്റ്റർ ചെയ്യുകയും ചെയ്തു. മെഡിക്കൽ വിദ്യാഭ്യാസം, ഗവേഷണം, എന്നിവ സ്വമേധയാ പരിശ്രമത്തിലൂടെ പ്രോത്സാഹിപ്പിക്കുക എന്നതായിരുന്നു ലക്ഷ്യങ്ങൾ. ഡോ. ഐ. ജോഗ റാവു, പി.വി.എൻ, രാജു, കെ. ചന്ദ്ര റാവു, എ. പെരിസാസ്ത്രി, ബി. വെങ്കട രാജു, ഡോ. പി. ആർ എന്നിവരുടെ സഹായത്തോടെ അവർ സംഭാവനകൾ ശേഖരിക്കാൻ തുടങ്ങി.
പുറംകണ്ണികൾ
വർഗ്ഗം:ആന്ധ്രാപ്രദേശിലെ മെഡിക്കൽ കോളേജുകൾ
ഭ്രഷ്ട്
കുലത്തിനോ വംശത്തിനോ ചേരാത്ത പ്രവൃത്തിമൂലം പുറന്തള്ളപ്പെട്ട സ്ഥിതിയെ ആണ് ഭ്രഷ്ട് എന്നു വിളിക്കുന്നത്. പണ്ട് കാലത്ത് ബ്രാഹ്മണ സമുദായങ്ങളിൽ കണ്ടു വന്നിരുന്ന ഈ പ്രവൃത്തിയെ ഭ്രഷ്ട് കല്പിക്കുക അഥവാ പടിയടച്ചു പിണ്ഡം വക്കുക എന്നും പറഞ്ഞിരുന്നു. ഒരു കുടുംബത്തിനുവേണ്ടി ഒരു വ്യക്തിയെ ഒഴിവാക്കുക എന്നതാണ് ഈ ആചാരത്തിന്റെ തത്വം. ജ്ഞാതിശാസ്യം എന്നും അടിയപ്പെടുന്നു. (ജ്ഞാതി-ബന്ധു)ബന്ധുക്കളിൽ നിന്നുള്ള ശിക്ഷ എന്നർത്ഥം.
വർഗ്ഗം:ബ്രാഹ്മണരുടെ ആചാരങ്ങൾ
വൈറ്റ് മൗണ്ടൻ ദേശീയ വനം
വൈറ്റ് മൗണ്ടൻ ദേശീയ വനം (WMNF) അമേരിക്കൻ ഐക്യനാടുകളുടെ വടക്കുകിഴക്കൻ മേഖലയിൽ വൈറ്റ് മൗണ്ടൻസ് പർവ്വതനിരകൾക്കുള്ളിലായി കേന്ദ്രീകൃതമായി കൈകാര്യം ചെയ്യപ്പെടുന്ന ഒരു ദേശീയ വനമാണ്. 1911-ലെ വീക്സ് ആക്ടിൻറെ ഫലമായി 1918-ൽ സ്ഥാപിതമായ ഇതിനുവേണ്ടിയുള്ള ഫെഡറൽ ഭൂമി ഏറ്റെടുക്കൽ 1914-ൽ തന്നെ ആരംഭിച്ചിരുന്നു. 750,852 ഏക്കർ (303,859 ഹെക്ടർ, 1,225 ചതുരശ്ര മൈൽ) ആണ് ഇതിന്റെ ആകെ വിസ്തീർണ്ണം. ദേശീയ വനത്തിൻറെ സിഹഭാഗവും ന്യൂ ഹാംഷെയറിലും ഒരു ചെറിയ ഭാഗം മാത്രം (വനത്തിന്റെ ഏകദേശം 5.65%) അയൽ സംസ്ഥാനമായ മെയ്‌നിലുമാണുള്ളത്.
അവലംബം
വർഗ്ഗം:അമേരിക്കൻ ഐക്യനാടുകളിലെ ദേശീയ വനങ്ങൾ
ജോൺ വില്യം ഗോഡ്‌വാഡ്
നിയോ ക്ലാസിസിസ്റ്റ് കാലഘട്ടത്തിന്റെ അവസാനകാലത്തുള്ള ഇംഗ്ലീഷുകാരനായ ഒരു ചിത്രകാരനാണ് John William Godward (ജോൺ വില്യം ഗോഡ്‌വാഡ്) (ജീവിതകാലം: 9 ആഗസ്ത് 1861 – 13 ഡിസംബർ 1922). സർ ലോറൻസ് അൽമ-തഡെമയുടെ ശിഷ്യനായിരുന്നു ഇദ്ദേഹമെങ്കിലും ഗോഡ്‌വാഡിന്റെ ശൈലി ആധുനിക കലാരീതിയുമായി പൊരുത്തപ്പെട്ടുപോവുന്നതായിരുന്നില്ല. 61 -ആം വയസ്സിൽ ആത്മഹത്യ ചെയ്യുമ്പോൾ എഴുതിയ കുറിപ്പിൽ ''എനിക്കും പികാസോയ്ക്കും ഒരുമിച്ച് നിലനിൽക്കാൻ തക്ക വലിപ്പം ഈ ലോകത്തിനില്ല" എന്ന് എഴുതിയിരുന്നു.
തന്റെ കലാജീവിതത്തെ ഇഷ്ടപ്പെടാതിരുന്ന കുടുംബവുമായി പൊരുത്തപ്പെടാതിരുന്ന അദ്ദേഹം ആത്മഹത്യചെയ്യുന്നതും നാണക്കേടായിക്കരുതി പലകടലാസുകളും കത്തിച്ചും കളഞ്ഞു. അദ്ദേഹത്തിന്റെ ഒരേയൊരു ഫോട്ടോഗ്രാഫ് മാത്രമേ ലഭ്യമായിട്ടുള്ളൂ.
ആദ്യകാലജീവിതം
വിംബിൾഡണിലെ വിൽട്ടൻ ഗ്രോവിൽ 1861 ലാണ് ഗോഡ്‌വാഡ് ജനിച്ചത്. സാറാ എബോറലിന്റേയും ലണ്ടനിലെ ലോ ലൈഫ് അഷുറൻസ് സൊസൈറ്റിയിലെ ഒരു നിക്ഷേപ ഗുമസ്തനായിരുന്ന ജോൺ ഗോഡ്‌വാഡിൻറേയും അഞ്ചു മക്കളിൽ മൂത്തയാളായിട്ടായിരുന്നു ജനനം. പിതാവ് ജോൺ, മുത്തച്ഛൻ വില്യം എന്നിവരുടെ പേരുകളെ പിന്തുടർന്ന് അദ്ദേഹത്തിനു നാമകരണം ചെയ്യപ്പെട്ടു. 1861 ഒക്ടോബർ 17 ന് ബാറ്റെർസീയിലെ സെന്റ് മേരീസ് പള്ളിയിലായിരുന്നു അദ്ദേഹത്തിന്റെ ജ്ഞാനസ്നാനം. മാതാപിതാക്കന്മാരുടെ അടിച്ചമർത്തൽ മനോഭാവം മുതിർന്നപ്പോൾ അദ്ദേഹത്തെ അധോമുഖനും ലജ്ജാശീലമുള്ളവനുമാക്കിത്തീർത്തിരുന്നു.
കലാജീവിതം
1887 മുതൽ അദ്ദേഹത്തിന്റെ രചനകൾ റോയൽ അക്കാഡമിയിൽ പ്രദർശിപ്പിച്ചിരുന്നു. 1912 -ൽ ഒരു മോഡലിനോടൊപ്പം ഗോഡ്‌വാഡ് ഇറ്റലിയിലേക്ക് പോയപ്പോൾ അദ്ദേഹത്തിന്റെ കുടുംബം ഗോഡ്‌വാഡുമായുള്ള സകലബന്ധവും ഉപേക്ഷിക്കുകയും കുടുംബചിത്രത്തിൽ നിന്നുപോലും അദ്ദേഹത്തിന്റെ ചിത്രം വെട്ടിമാറ്റുകയും ചെയ്തു. 1921 -ൽ ഇംഗ്ലണ്ടിലേക്ക് മടങ്ങിയ ഗോഡ്‌വാഡ് 1922 -ൽ മരിക്കുകയും പശ്ചിമലണ്ടനിലെ ബ്രോംടൺ സെമിതേരിയിൽ സംസ്കരിക്കപ്പെടുകയും ചെയ്തു.
<!--
One of his best known paintings is Dolce far Niente (1904), which was purchased for the collection of Andrew Lloyd Webber in 1995. As in the case of several other paintings, Godward painted more than one version, in this case an earlier (and less well known) 1897 version with a further version in 1906.
ചിത്രങ്ങൾ
Godward was a Victorian Neo-Classicist, and therefore in theory a follower of Frederic Leighton. However, he is more closely allied stylistically to Sir Lawrence Alma-Tadema, with whom he shared a penchant for the rendering of Classical architecture — in particular, static landscape features constructed from marble.
The vast majority of Godward's extant images feature women in Classical dress posed against these landscape features, although there are some semi-nude and fully nude figures included in his oeuvre (a notable example being In The Tepidarium (1913), a title shared with a controversial Alma-Tadema painting of the same subject that resides in the Lady Lever Art Gallery). The titles reflect Godward's source of inspiration: Classical civilization, most notably that of Ancient Rome (again, a subject binding Godward closely to Alma-Tadema artistically). However, Ancient Greece also sometimes features, thus providing more limited artistic ties with Leighton.
Given that Classical scholarship was more widespread among the potential audience for his paintings during his lifetime than in the present day, meticulous research of detail was important in order to attain a standing as an artist in this genre. Alma-Tadema was an archaeologist as well as a painter, who attended historical sites and collected artifacts he later used in his paintings: Godward, too, studied such details as architecture and dress, in order to ensure that his works bore the stamp of authenticity.
In addition, Godward painstakingly and meticulously rendered other important features in his paintings, animal skins (the paintings Noon Day Rest (1910) and A Cool Retreat (1910) contain examples of such rendition) and wild flowers (Nerissa (1906), illustrated above, and Summer Flowers (1903) are again examples of this).
The appearance of beautiful women in studied poses in so many of Godward's canvases causes many newcomers to his works to categorise him mistakenly as being Pre-Raphaelite, particularly as his palette is often a vibrantly colourful one. The choice of subject matter (ancient civilisation versus, for example, Arthurian legend) is more properly that of the Victorian Neoclassicist: however, it is appropriate to comment that in common with numerous painters contemporary with him, Godward was a 'High Victorian Dreamer', producing beautiful images of a world which, it must be said, was idealised and romanticised, and which in the case of both Godward and Alma-Tadema, came to be criticised as a world-view of 'Victorians in togas'.
Godward "quickly established a reputation for his paintings of young women in a classical setting and his ability to convey with sensitivity and technical mastery the feel of contrasting textures, flesh, marble, fur and fabrics." Godward's penchant for creating works of art set in the classical period probably came from the time period in which he was born. "The last full-scale classical revival in western painting bloomed in England in the 1860s and flowered there for the next three decades."
-->
ചിതങ്ങളുടെ പട്ടിക
This list is not a complete list, but serves to illustrate the extent of Godward's output.
പുറത്തേക്കുള്ള കണ്ണികൾ
വർഗ്ഗം:ഇംഗ്ലീഷ് ചിത്രകാരന്മാർ
വർഗ്ഗം:1861-ൽ ജനിച്ചവർ വർഗ്ഗം:1922-ൽ മരിച്ചവർ
മെൽഡ്
മെൽഡ് ഫയലുകളെയും, ഡയറക്ടറികളെയും വെർഷൻ നിയന്ത്രിത റെപ്പോകളെയും താരതമ്യം ചെയ്യാനുപയോഗിക്കുന്നു. ഇത് രണ്ട്, മൂന്ന് തരം താരതമ്യം ചെയ്യൽ സാദ്ധ്യമാണ്. ഇത് ഗിറ്റ്, മെർക്കുറിയൽ, ബാസാർ, സിവിഎസ്, സബ്‍വെർഷൻ എന്നീ വെർഷൻ നിയന്ത്രണ സംവിധാനങ്ങളെ പിൻതുണയ്ക്കുന്നു.
പൊക്കൻ കടുവ
കേരളത്തിൽ കാണപ്പെടുന്ന കടുവത്തുമ്പി കുടുംബത്തിൽപ്പെട്ട കല്ലൻതുമ്പിയിനമാണ് പൊക്കൻ കടുവ (Acrogomphus fraseri). വളരെ വിദഗ്ദ്ധമായി അരുവികളുടെ തൊട്ട് മുകളിലൂടെ മുന്നോട്ടും പിന്നോട്ടും പറക്കുവാൻ കഴിവുള്ള കടുവാത്തുമ്പി. ഉദരത്തിലെ വളയങ്ങളും പൊട്ടുകളും ചെറുവാലുകളുടെ ആകൃതിയും ഇവയെ മറ്റു തുമ്പികളിൽ നിന്നും തിരിച്ചറിയുവാൻ സഹായിക്കുന്നു. പശ്ചിമഘട്ടത്തിലെ ഉയർന്ന വനമേഖലകളിൽ മാത്രം അപൂർവ്വമായി കാണപ്പെടുന്ന വലിയ കല്ലൻ തുമ്പി. ഒഴുക്കുള്ള അരുവികളിലും പുഴകളിലും കാണപ്പെടുന്നു. 900 മീറ്ററിലധികം ഉയരമുള്ള പ്രദേശങ്ങളിലാണ് ഈ തുമ്പിയെ കണ്ടുവരുന്നത്. കണ്ണുകൾക്ക് ഇളം നീല കലർന്ന പച്ച നിറമാണ്. കറുത്ത നിറത്തിലുള്ള ഉരസ്സിൽ മഞ്ഞ വരകളുണ്ട്. സുതാര്യമായ ചിറകുകളിൽ മഞ്ഞ കലർന്ന സ്വർണ്ണ നിറമോ ഇളം തവിട്ട് നിറമോ കാണാം. ഉദരത്തിൽ മഞ്ഞ നിറത്തിലുള്ള ചെറിയ പൊട്ടുകളുണ്ട്. ഉദരത്തിന്റെ ഏഴാം ഖണ്ഡത്തിൽ വലിയ മഞ്ഞ വളയവും എട്ടാം ഖണ്ഡത്തിൽ വശങ്ങളിലായി ചെറിയ പൊട്ടുമുണ്ട്. ചെറുവാലുകൾ വില്ലുപോലെ ഉള്ളിലേക്ക് വളഞ്ഞിരിക്കുന്നതാണ്. പെൺതുമ്പികൾ കാഴ്ചയിൽ ആൺതുമ്പികളെപ്പോലെയാണ്. വളരെ ഉയരത്തിൽ കൂട്ടമായി പറക്കുന്ന ആൺതുമ്പികൾ അപൂർവ്വമായാണ്. താഴേയ്ക്ക് വരുന്നത്. ഉയരമുള്ള മരത്തിന്റെ ഉണങ്ങിയ ചില്ലകളിലാണ് സാധാരണ ഇവ വിശ്രമിയ്ക്കുന്നത്. ഒഴുക്കുള്ള കാട്ടരുവികളിൽ ചെടികളാൽ മൂടപ്പെട്ട ഭാഗങ്ങളിലാണ് ഇവ മുട്ടയിടുന്നത്.
മെൽഡ്
മെൽഡ് ഒരു സ്വതന്ത്ര സോഫ്റ്റ്‍വെയറാണ്. ഇത് ഗ്നൂ സാർവ്വജനിക അനുമതിപത്രപ്രകാരം പുറത്തിറക്കിയിരിക്കുന്നു.
പൊക്കൻ കടുവ
അവലംബം
വർഗ്ഗം:കല്ലൻതുമ്പികൾ
മെൽഡ്
പുറത്തേക്കുള്ള കണ്ണികൾ
വർഗ്ഗം:സോഫ്റ്റ്‌വെയറുകൾ - അപൂർണ്ണലേഖനങ്ങൾ വർഗ്ഗം:ഗ്നോം
അജിത ചക്രബോർത്തി
ആദ്യമായി പ്രാക്ടീസ് ചെയ്യുന്ന ഇന്ത്യൻ വനിതാ സൈക്യാട്രിസ്റ്റ് ആയിരുന്നു ഡോ. അജിത ചക്രബോർത്തി.
തന്റെ വിദ്യാർത്ഥികളും ജൂനിയർമാരും അജിതാദി എന്ന് വിളിച്ചിരുന്ന ഡോ. അജിത ചക്രബോർത്തി 1926 ഒക്ടോബർ 31-ന് സ്വതന്ത്ര ഇന്ത്യയിൽ ജനിച്ചു. ബംഗാളിലെ മെഡിക്കൽ കോളേജിൽ നിന്ന് വൈദ്യശാസ്ത്രത്തിൽ ബിരുദം നേടിയ ശേഷം ഡിപിഎം നേടി. ഇംഗ്ലണ്ടിൽ നിന്നുള്ള MRCP, FRCP എന്നിവയും നേടി ഏകദേശം ഒരു ദശാബ്ദത്തിനു ശേഷം അവർ 1960-ൽ ഇന്ത്യയിൽ തിരിച്ചെത്തി. ഇന്ത്യയിലെ ആദ്യത്തെ യോഗ്യയും പ്രാക്ടീസ് ചെയ്യുന്നതുമായ വനിതാ സൈക്യാട്രിസ്റ്റായിരുന്നു അവർ.
ഐപിഎസിന്റെ (ഇന്ത്യൻ സൈക്യാട്രിക് സൊസൈറ്റി) പ്രഥമ വനിതാ പ്രസിഡന്റായിരുന്നു അവർ. ഇന്ത്യൻ സൈക്യാട്രിക് സൊസൈറ്റിയിൽ അവർ വളരെ സജീവമായിരുന്നു, അതിൽ അവർ ജനറൽ സെക്രട്ടറി (1967-1968), ട്രഷറർ (1971-1974), വൈസ് പ്രസിഡന്റ് (1975), ഒടുവിൽ 1976 ൽ പ്രസിഡന്റ് എന്നീ സ്ഥാനങ്ങൾ അവർ വഹിച്ചു. വേൾഡ് സൈക്യാട്രിക് അസോസിയേഷൻ, ട്രാൻസ് കൾച്ചറൽ സൈക്യാട്രി വിഭാഗത്തിൽ 25 വർഷമായി അംഗമായ അവർ, സ്ത്രീകൾക്കും മാനസികാരോഗ്യ രോഗികൾക്കും എതിരായ മുൻവിധികളുള്ള ഒരു രാഷ്ട്രത്തിൽ നിന്നുള്ള എല്ലാ പ്രതിബന്ധങ്ങളെയും അതിജീവിച്ച് ട്രാൻസ് കൾച്ചറൽ സൈക്യാട്രിയിൽ ശ്രദ്ധേയയായ അധികാരിയായി.
എച്ച് ബി എം മർഫി, റെയ്മണ്ട് പ്രിൻസ് തുടങ്ങിയ സാംസ്കാരിക മനഃശാസ്ത്രത്തിലെ ലോകത്തിലെ ആദ്യ നിര ഗവേഷകരാൽ പ്രശംസിക്കപ്പെടുകയും അഭിനന്ദിക്കുകയും ചെയ്ത സാമൂഹിക സാംസ്കാരിക സൈക്യാട്രി ഗവേഷണത്തിലെ ഒരു പയനിയറായിരുന്നു അവർ. 1971-ൽ മെക്‌സിക്കോ സിറ്റിയിൽ നടന്ന 5-ാമത് ലോക സൈക്യാട്രി കോൺഗ്രസിൽ, സ്ത്രീകൾ അധ്യക്ഷനായ സെഷനുകളൊന്നും ഉണ്ടായിരുന്നില്ല എന്ന ആശങ്ക അവർ പ്രകടിപ്പിക്കുകയും അതിന് വ്യാപകമായ പിന്തുണ ലഭിക്കുകയും ചെയ്തു. 1991-ൽ "സംസ്‌കാരം, കൊളോണിയലിസം, സൈക്യാട്രി" എന്ന വിഷയത്തിൽ ക്ഷണിക്കപ്പെട്ട ഒരു ലേഖനം എഴുതാൻ ലാൻസെറ്റ് അവളോട് അഭ്യർത്ഥിച്ചു. "മൈ ലൈഫ് ആസ് എ സൈക്യാട്രിസ്റ്റ്: മെമ്മോയേഴ്‌സ് ആൻഡ് എസ്സേസ്" എന്ന പേരിൽ ഒരു ആത്മകഥയും അവർ എഴുതി.
ന്യൂറോളജി ഡിപ്പാർട്ട്‌മെന്റ് പ്രൊഫസറായും പിന്നീട് ഇൻസ്റ്റിറ്റ്യൂട്ട് ഓഫ് പോസ്റ്റ് ഗ്രാജ്വേറ്റ് മെഡിക്കൽ എജ്യുക്കേഷൻ ആൻഡ് റിസർച്ച് (IPGMER), കൽക്കട്ടയുടെ ഡയറക്ടറായും സേവനം അനുഷ്ടിച്ച ശേഷം അവർ വിരമിച്ചു. അവർക്ക് റോയൽ കോളേജ് ഓഫ് സൈക്യാട്രിസ്റ്റ്, എഡിൻബർഗ്, ലണ്ടനിലെ ഫെലോഷിപ്പ് ലഭിച്ചിരുന്നു.
ഫ്രാങ്ക് സിനാട്ര
ഒരു അമേരിക്കൻ ഗായകനും അഭിനേതാവുമാണ് ഫ്രാൻസിസ് ആൽബർട്ട് "ഫ്രാങ്ക് സിനാട്ര"  ( / s <span title="/ɪ/ or /ə/ 'e' in 'roses'">ᵻ <span title="/ˈ/ primary stress follows">ˈ n <span title="/ɑː/ 'a' in 'father'">ɑː t r <span title="/ə/ 'a' in 'about'">ə  / ; ; ഡിസംബർ 12, 1915 – മെയ് 14, 1998) ഇരുപതാം നൂറ്റാണ്ടിലെ ഏറ്റവുമധികം പ്രശസ്തിയും സ്വാധീനവുമുള്ള സംഗീതജ്ഞരിൽ ഒരാളാണ് ഇദ്ദേഹം. 15 കോടി ആൽബങ്ങൾ ലോകമെമ്പാടുമായി വിറ്റഴിച്ച സിനാട്ര ഏറ്റവും കൂടുതൽ ആൽബങ്ങൾ വിറ്റഴിച്ച കലാകാരന്മാരിൽ ഒരാളുമാണ്.
11 ഗ്രാമി പുരസ്കാരം നേടിയിട്ടുള്ള സിനാട്ര ഓസ്കാർ പുരസ്കാരവും നേടിയിട്ടുണ്ട്. അമേരിക്കൻ സംഗീത നിരൂപകൻ റോബർട്ട് ക്രിസ്റ്റഗു സിനാട്രയെ ഇരുപതാം നൂറ്റാണ്ടിലെ ഏറ്റവും മഹാനായ ഗായകനെന്നാണ് വിശേഷിപ്പിച്ചിട്ടുള്ളത്.
അവലംബം
വർഗ്ഗം:1915-ൽ ജനിച്ചവർ വർഗ്ഗം:1998-ൽ മരിച്ചവർ വർഗ്ഗം:അമേരിക്കൻ ചലച്ചിത്രസംവിധായകർ വർഗ്ഗം:അമേരിക്കൻ ചലച്ചിത്ര നടന്മാർ വർഗ്ഗം:അമേരിക്കൻ പോപ്പ് ഗായകർ വർഗ്ഗം:ഗ്രാമി പുരസ്കാര ജേതാക്കൾ വർഗ്ഗം:ഡിസംബർ 12-ന് ജനിച്ചവർ വർഗ്ഗം:മേയ് 14-ന് മരിച്ചവർ
മാർസ് ഓക്സിജൻ ഇൻ–സൈറ്റു റിസോഴ്സ് യൂട്ടിലൈസേഷൻ എക്സ്പിരിമെന്റ്
ചൊവ്വയിൽ ശുദ്ധവും ശ്വസിക്കാൻ കഴിയുന്നതുമായ ഓക്‌സിജൻ വിഘടിപ്പിച്ചെടുക്കുന്നതിനായി നാസയുടെ മാർസ് 2020 റോവർ പെർസിവറൻസിൽ നടത്തിയ ഒരുപരീക്ഷണമാണ് മോക്സി (MOXIE) എന്ന ചുരുക്കപ്പേരിൽ അറിയപ്പെടുന്ന മാർസ് ഓക്സിജൻ ഇൻ-സൈറ്റു റിസോഴ്സ് യൂട്ടിലൈസേഷൻ എക്സ്പിരിമെന്റ്. മോക്സി, 2021 ഏപ്രിൽ 20 ന് സോളിഡ് ഓക്സൈഡ് ഇലക്ട്രോലിസിസ് ഉപയോഗിച്ച് ചൊവ്വയിലെ അന്തരീക്ഷത്തിലെ കാർബൺ ഡൈ ഓക്സൈഡിൽ നിന്ന് ഓക്സിജൻ ഉത്പാദിപ്പിച്ചു. മനുഷ്യ ഉപയോഗത്തിനായി മറ്റൊരു ഗ്രഹത്തിൽ അവിടത്തെ പ്രകൃതിവിഭവത്തിൽ നിന്ന് ഓക്സിജൻ ഉത്പാദിപ്പിക്കുന്ന ആദ്യ പരീക്ഷണാത്മക പ്രക്രിയയാണ്  ഇത്. ചൊവ്വയിലേക്കുള്ള ഒരു മനുഷ്യ ദൗത്യത്തിൽ ശ്വസിക്കാൻ ആവശ്യമായ ഓക്സിജൻ, ഓക്സിഡൈസർ, പ്രൊപ്പല്ലന്റ് എന്നിവ ലഭ്യമാക്കാൻ ഈ സാങ്കേതികവിദ്യ വിപുലീകരിക്കാം; അതുകൂടാതെ ഉൽ‌പാദിപ്പിക്കുന്ന ഓക്സിജനെ ഹൈഡ്രജനുമായി സംയോജിപ്പിച്ച് വെള്ളവും ഉൽ‌പാദിപ്പിക്കാം.
മസാച്ചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജി, ഹെയ്സ്റ്റാക്ക് ഒബ്സർവേറ്ററി, നാസ / കാൽടെക് ജെറ്റ് പ്രൊപ്പൽഷൻ ലബോറട്ടറി, മറ്റ് സ്ഥാപനങ്ങൾ എന്നിവയുടെ സഹകരണത്തിൽ നടത്തിയ ഒന്നാണ് ഈ പരീക്ഷണം.
ലക്ഷ്യം
മണിക്കൂറിൽ 6-10 ഗ്രാം (0.21–0.35 ഔൺസ് / മണിക്കൂർ) എന്ന നിരക്കിൽ കുറഞ്ഞത് 98% പരിശുദ്ധിയുള്ള ഓക്സിജൻ ഉത്പാദിപ്പിക്കുക, ഇത് കുറഞ്ഞത് പത്ത് തവണയെങ്കിലും ചെയ്യുക എന്നതാണ് മോക്സിയുടെ ലക്ഷ്യം. അങ്ങനെ പകൽ, രാത്രി, ധൂളി കൊടുങ്കാറ്റ് എന്നിവയുൾപ്പടെയുള്ള അനുകൂലവും പ്രതികൂലവുമായ വിവിധ പാരിസ്ഥിതിക സാഹചര്യങ്ങളിൽ ഉപകരണം നിരവധി തവണ പരീക്ഷിക്കാൻ കഴിയും.
വികസനം
മസാച്ചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജിയിലെ (എംഐടി) ഹെയ്സ്റ്റാക്ക് ഒബ്സർവേറ്ററിയിൽ നിന്നുള്ള മൈക്കൽ ഹെച്ചാണ് മോക്സിയുടെ പ്രധാന ഗവേഷകൻ (പ്രിൻസിപ്പൽ ഇൻവെസ്റ്റിഗേറ്റർ  അഥവാ പിഐ). മുൻ നാസ ബഹിരാകാശയാത്രികനും  എം‌ഐ‌ടിയിലെ എയറോനോട്ടിക്സ് ആൻഡ് ആസ്ട്രോനോട്ടിക്സ് വകുപ്പിലെ പ്രഫസറുമായ  ജെഫ്രി ഹോഫ്മാനാണ് സഹ ഗവേഷകൻ (ഡെപ്യൂട്ടി പി‌ഐ.)  പദ്ധതിക്ക് മേൽനോട്ടം വഹിക്കുന്ന ജെഫ് മെൽ‌സ്ട്രോം  നാസ / കാൽടെക്  സംയുക്തോദ്യമമായ  ജെറ്റ് പ്രൊപ്പൽ‌ഷൻ ലബോറട്ടറിയിൽ (ജെപി‌എൽ) നിന്നാണ്. എം‌ഐ‌ടി, ജെ‌പി‌എൽ എന്നിവയ്‌ക്കൊപ്പം ഓക്‌സ്‌ഇൻ എനർജി (മുമ്പ് സെറമാടെക്, ഇങ്ക്. ), എയർ സ്‌ക്വയർ എന്നീ സ്ഥാപനങ്ങളും ഈ ദൗത്യത്തിൽ പങ്കാളികളാണ്. കൂടാതെ  ലണ്ടനിലെ ഇംപീരിയൽ കോളേജ്, സ്‌പേസ് എക്‌സ്‌പ്ലോറേഷൻ ഇൻസ്ട്രുമെന്റ്സ് എൽ‌എൽ‌സി, ഡെസ്റ്റിനി സ്പേസ് സിസ്റ്റംസ് എൽ‌എൽ‌സി, കോപ്പൻ‌ഹേഗൻ സർവകലാശാലയിലെ നീൽ‌സ് ബോർ‌ ഇൻസ്റ്റിറ്റ്യൂട്ട്, അരിസോണ സ്റ്റേറ്റ് യൂണിവേഴ്സിറ്റി, ഡെൻ‌മാർക്ക് ടെക്നിക്കൽ യൂണിവേഴ്സിറ്റി എന്നിവയും ഈ സംയുക്ത കൂട്ടായ്മയിലെ അംഗങ്ങളാണ്.
തത്വം
മോക്സി, എച്ച്‍ഇപിഎ ഫിൽട്ടർ, സ്ക്രോൾ കംപ്രസ്സർ, ഹീറ്ററുകൾ എന്നിവ ഉപയോഗിച്ച് ചൊവ്വയിലെ അന്തരീക്ഷ വാതകങ്ങൾ ശേഖരിക്കുകയും കംപ്രസ് ചെയ്യുകയും ചൂടാക്കുകയും ചെയ്യുന്നു. തുടർന്ന് കാർബൺ ഡയോക്സൈഡ് സോളിഡ് ഓക്സൈഡ് ഇലക്ട്രോലിസിസ് ഉപയോഗിച്ച് ഓക്സിജൻ (O), കാർബൺ മോണോക്സൈഡ് (CO) എന്നിവയാക്കി മാറ്റുന്നു, ഇതിലെ ഓക്സിജൻ ആറ്റങ്ങൾ സംയോജിപ്പിച്ച് വാതക ഓക്സിജൻ  നിർമ്മിക്കുന്നു.
പരിവർത്തന പ്രക്രിയയ്ക്ക് ഏകദേശം 800 C താപനില ആവശ്യമാണ്. സെറാമിക് ഓക്സൈഡുകളായ യെട്രിയ-സ്റ്റെബിലൈസ്ഡ് സിർക്കോണിയ (YSZ), ഡോപ്ഡ് സെറിയ എന്നിവ ഓക്സൈഡ് അയോൺ (O2–) കണ്ടക്ടറുകളായി മാറുന്നു എന്ന തത്വത്തിൽ അധിഷ്ടിതമായി ആണ് സോളിഡ് ഓക്സൈഡ് ഇലക്ട്രോലിസിസ് സെൽ പ്രവർത്തിക്കുന്നത്. സൂക്ഷ്മസുഷിരങ്ങളുള്ള (പോറസ്)  രണ്ട്  ഇലക്ട്രോഡുകൾക്കിടയിൽ YSZ (സോളിഡ് ഇലക്ട്രോലൈറ്റ്) ന്റെ  സുഷിരങ്ങളില്ലാത്ത  (നോൺപോറസ്) കനം കുറഞ്ഞ തകിട്  തിരുകുന്നു.. സാൻഡ്വിച്ച് ഘടന എന്നാണ് ഇതുനെ വിശേഷിപ്പിക്കുന്നത്. കാഥോഡിലെ സുഷിരങ്ങൾ വഴി CO2     വ്യാപിക്കുകയും ഇലക്ട്രോഡ്-ഇലക്ട്രോലൈറ്റ് അതിർത്തിപ്രദേശത്ത്  എത്തുകയും ചെയ്യുന്നു. ഉയർന്ന താപനിലയും  ഇലക്ട്രോകാറ്റലിസിസും  ചേർന്ന്    ൽ നിന്ന്  ഓക്സിജനെ  വിഘടിപ്പിക്കുന്നു. ഓക്സിജൻ ആറ്റം കാഥോഡിൽ നിന്ന് രണ്ട് ഇലക്ട്രോണുകൾ എടുത്ത് ഓക്സൈഡ് അയോൺ (O2–) ആയി മാറുന്നു. ഡിസി പൊട്ടൻഷ്യലിൻറെ സ്വാധീനം മൂലം  ഓക്സിജൻ അയോണുകൾ  ഇലക്ട്രോലൈറ്റ്-ആനോഡ് ഇന്റർഫേസിലേക്ക് പോകുന്നു. ഇവിടെ വെച്ച്, ഓക്സിജൻ അയോൺ അതിന്റെ ചാർജ് ആനോഡിലേക്ക് മാറ്റി മറ്റൊരു ഓക്സിജൻ ആറ്റവുമായി സംയോജിച്ച് ഓക്സിജൻ (O2) തന്മാത്രയായി മാറുന്നു. ഇത് ശേഖരിച്ച് ഉപയോഗിക്കാം.
ഈ രാസ പ്രക്രിയയുടെ പൂർണ രൂപം   +  എന്നതാണ്. എംഐപി ചൊവ്വയുടെ അന്തരീക്ഷത്തിൽ നിന്ന് വലിച്ചെടുക്കുന്ന വാതകമിശ്രിതത്തിൽ  നിന്ന്  നിഷ്ക്രിയ വാതകങ്ങളായ നൈട്രജൻ, ആർഗോൺ (R) എന്നിവ ഒരു ഘട്ടത്തിലും  വേർതിരിക്കപ്പെടുന്നില്ല,  മറിച്ച് കാർബൺ മോണോക്സൈഡ് (CO), ഉപയോഗിക്കാത്ത CO2 എന്നിവയോടൊപ്പം  അന്തരീക്ഷത്തിലേക്ക്  തിരിച്ചയക്കപ്പെടുന്നു.
ചൊവ്വ പരീക്ഷണം
ലഘുചിത്രം| 2021 ഏപ്രിൽ 20 ന് മോക്സിയുടെ ആദ്യത്തെ ചൊവ്വയിലെ ഓക്സിജൻ ഉത്പാദനം 2021 ഏപ്രിൽ 20 ന് മോക്സി ജെസെറോ ക്രാറ്ററിൽ മണിക്കൂറിൽ 5.37 ഗ്രാം (മണിക്കൂറിൽ 0.189 ഓൺസ്) എന്ന തോതിൽ ഓക്സിജൻ നിർമ്മിച്ചു, ഇത് ചൊവ്വയിലെ ഒരു ബഹിരാകാശയാത്രികന് ഏകദേശം 10 മിനിറ്റ് ശ്വസിക്കാൻ ആവശ്യമായതിന് തുല്യമാണ്. മണിക്കൂറിൽ 10 ഗ്രാം ഓക്സിജൻ വരെ സുരക്ഷിതമായി സൃഷ്ടിക്കുന്നതിനാണ് മോക്സി രൂപകൽപ്പന ചെയ്തിരിക്കുന്നത്, 4 ആമ്പിയർ ഫ്ലൈറ്റ് പവർ സപ്ലൈയുടെ പരിമിതമായ ശേഷി കാരണം സൈദ്ധാന്തിക ഉൽ‌പാദനം മണിക്കൂറിൽ 12 ഗ്രാം (0.42 oz / h) ഓക്സിജനായി പരിമിതപ്പെടുത്തിയിരിക്കുന്നു.
ഏകദേശം രണ്ട് ഭൗമവർഷങ്ങൾ, അല്ലെങ്കിൽ ഒരു ചൊവ്വ വർഷ കാലയളവിൽ, മൂന്ന് ഘട്ടങ്ങളായി ഒൻപത് തവണ കൂടി ഓക്സിജൻ വേർതിരിച്ചെടുക്കാൻ മോക്സി പദ്ധതിയിട്ടിട്ടുണ്ട്; ആദ്യ ഘട്ടം ഓക്സിജൻ ഉൽപാദനത്തെക്കുറിച്ച് കൂടുതൽ അന്വേഷിക്കും, രണ്ടാമത്തേത് വിവിധ ദിവസങ്ങളിലും, സീസണുകളിലും, അന്തരീക്ഷ സാഹചര്യങ്ങളിലും പരീക്ഷണം ആവർത്തിക്കും, മൂന്നാമത്തേത് വ്യത്യസ്ത താപനിലകളിൽ ഓക്സിജൻ ഉത്പാദിപ്പിക്കും.
അനുമാനങ്ങൾ
മോക്സി കാര്യക്ഷമമായി പ്രവർത്തിക്കുകയാണെങ്കിൽ, 25-30 കിലോവാട്ട് (34–40 എച്ച്പി) ഉത്പാദിപ്പിക്കാൻ ശേഷിയുള്ള ഒരു പവർ പ്ലാന്റിനൊപ്പം 200 മടങ്ങ് വലുതും മോക്സി അധിഷ്ഠിതവുമായ ഒരു ഉപകരണം ഗ്രഹത്തിൽ ഇറക്കാൻ കഴിയുമെന്ന് നാസ പറയുന്നു. 2030 കളിലെ ചൊവ്വയിലേക്കുള്ള മനുഷ്യ ദൗത്യത്തെ പിന്തുണച്ചുകൊണ്ട്, ഒരു ഭൗമവർഷത്തിൽ, ഈ സംവിധാനം മണിക്കൂറിൽ ഏകദേശം 2 കിലോഗ്രാം എങ്കിലും ഓക്സിജൻ ഉത്പാദിപ്പിക്കും. (4.4 lb / h) സംഭരിച്ച ഓക്സിജൻ ജീവൻ നിലനിർത്താൻ ഉപയോഗിക്കാം, പക്ഷേ പ്രാഥമിക ആവശ്യം ചൊവ്വ യിലേക്കുള്ള വാഹനത്തിന് ആവശ്യമായ ഓക്സിഡൈസർ ആണ്. ഇതിന്റെ ഉപോൽപ്പന്നമായ CO, ശേഖരിക്കുകയും കുറഞ്ഞ ഗ്രേഡ് ഇന്ധനമായി ഉപയോഗിക്കുകയും ചെയ്യാം അല്ലെങ്കിൽ CO വെള്ളത്തിൽ പ്രതിപ്രവർത്തിച്ച് മീഥെയ്ൻ നിർമ്മിച്ച് അത് പ്രാഥമിക ഇന്ധനമായി ഉപയോഗിക്കാൻ കഴിയും. ഒരു ബദൽ ഉപയോഗമെന്ന നിലയിൽ, ഒരു സാമ്പിൾ റിട്ടേൺ ദൗത്യത്തെ പിന്തുണയ്ക്കുന്നതിനായി ഒരു ചെറിയ ഓക്സിജൻ ടാങ്ക് നിറയ്ക്കാൻ ഓക്സിജൻ ഉത്പാദന സംവിധാനത്തിന് കഴിയും. അതേപോലെ ഓക്സിജനെ ഹൈഡ്രജനുമായി സംയോജിപ്പിച്ച് ജലവും ഉണ്ടാക്കാം.
പുറം കണ്ണികൾ
വർഗ്ഗം:ഓക്സിജൻ വർഗ്ഗം:ബഹിരാകാശ ശാസ്ത്ര പരീക്ഷണങ്ങൾ
പോഷകങ്ങളുടെ അപര്യാപ്തതമൂലമുണ്ടാകുന്ന അസുഖങ്ങൾ
സമീകൃതമല്ലാത്ത ആഹാരം (പോഷകങ്ങൾ ഇല്ലാതിരിക്കുകയോ, കൂടുതലായിരിക്കുകയോ തെറ്റായ അനുപാതത്തിലായിരിക്കുകയോ ചെയ്യുന്നത് ഇക്കൂട്ടത്തിൽ പെടും) കഴിക്കുന്നതുമൂലം ഉണ്ടാകുന്ന അവസ്ഥകളെ പോഷകങ്ങളുടെ അപര്യാപതത മൂലമുണ്ടാക്കുന്ന അസുഖങ്ങൾ (Malnutrition) എന്ന് വിവക്ഷിക്കാം. ഏത് പോഷകമാണ് കൂടുതലോ കുറവോ ആയത് എന്നതിനെ ആശ്രയിച്ച് പലതരം അസുഖങ്ങൾ ഉണ്ടാവാം. ലോകത്തെ മിക്ക സ്ഥലങ്ങളിലും ഇത് പോഷകക്കുറവായാണ് കാണപ്പെടുന്നത്. ആവശ്യത്തിന് ഊർജ്ജമോ മാംസ്യമോ അടങ്ങിയിട്ടില്ലാത്ത ഭക്ഷണത്തിൽ നിന്നാണ് ഇതുണ്ടാവുന്നത്. വ്യവസായവൽകൃതമായ സമ്പന്ന രാജ്യങ്ങളിലും ഇത് കാണപ്പെടുന്നുണ്ട്. കൂടുതൽ ഊർജ്ജവും കൊഴുപ്പും ശുദ്ധീകരിച്ച കാർബോഹൈഡ്രേറ്റുകളുമടങ്ങുന്ന ഭക്ഷണം കഴിക്കുന്നതിലൂടെയാണ് സമ്പന്നരാജ്യങ്ങളിൽ മാൽന്യൂട്രീഷനുണ്ടാകുന്നത്. വികസ്വര രാജ്യങ്ങളിലും ഇപ്പോൾ പൊണ്ണത്തടി ഒരു ആരോഗ്യപ്രശ്നമായി കാണപ്പെട്ടു തുടങ്ങിയിട്ടുണ്ട്.
ലോകാരോഗ്യസംഘടനയുടെ കണക്കനുസരിച്ച് പോഷകാഹാരപ്രശ്നങ്ങളാണ് ലോകാരോഗ്യത്തെ ബാധിക്കുന്ന ഏറ്റവും വലിയ പ്രശ്നം. ഭക്ഷണത്തിലെ പോഷകം വർദ്ധിപ്പിക്കുയാണ് മനുഷ്യരെ സഹായിക്കുന്നതിന് ഏറ്റവും ഫലപ്രദമായ മാർഗ്ഗമെന്നാണ് പൊതുവിൽ കരുതപ്പെടുന്നത്. ഭക്ഷണസാധനങ്ങളിൽ വിറ്റാമിനുകളും മറ്റും കലർത്തിക്കൊടുക്കുന്നതും ഫലപ്രദമായ മാർഗ്ഗങ്ങളിൽ പെടുന്നു. ലോകാരോഗ്യസംഘടന, യൂണിസെഫ്, ഐക്യരാഷ്ട്രസഭയുടെ ലോകഭക്ഷ്യ പദ്ധതി എന്നിവ ചികിത്സ എന്ന നിലയിൽ ഭക്ഷണം നൽകുന്നത് പ്രോത്സാഹിപ്പിക്കുന്നുണ്ട്. പട്ടിണി പരിഹരിക്കാനുള്ള മാർഗ്ഗമെന്ന നിലയിൽ ആൾക്കാർക്ക് ഭക്ഷണം വാങ്ങാനുള്ള പണം നൽകിയാൽ അത് നാട്ടിലെ കർഷകരെയും സഹായിക്കുമെന്നും വിദേശത്തുനിന്ന് ഭക്ഷണം ഇറക്കുമതി ചെയ്യുന്നത് നാട്ടിലെ സാമ്പത്തികവ്യവസ്ഥയെ തകിടം മറിക്കുകയേ ഉള്ളൂ എന്നും ചൂണ്ടിക്കാണിക്കപ്പെട്ടിട്ടുണ്ട്.
ഭക്ഷ്യസുരക്ഷയ്ക്ക് ദീർഘകാല പദ്ധതിയായി മെച്ചപ്പെട്ട ഭക്ഷ്യവസ്തുക്കൾ കൃഷി ചെയ്യാൻ പ്രേരിപ്പിക്കുകയും വിളവ് കുറയ്ക്കുന്ന ഘടകങ്ങളെ നീക്കം ചെയ്യുകയും ചെയ്യാവുന്നതാണ്. കർഷകർക്ക് സഹായം നൽകുകയും സമീപകാല പദ്ധതികളിൽ പെടുന്നു. ലോകബാങ്ക് കൃഷിക്കാർക്ക് സബ്സിഡികൾ നൽകുന്നതിനെതിരാണ്. ഫെർട്ടിലൈസർ ഉപയോഗവും പരിസ്ഥിതിയെ ബാധിക്കുന്നതിലൂടെ മനുഷ്യരുടെ ആരോഗ്യത്തെ ബാധിക്കും.
പുറത്തേയ്ക്കുള്ള കണ്ണികൾ
വർഗ്ഗം:പോഷകങ്ങളുടെ അപര്യാപ്തതകൾ
ഹാരി പോട്ടർ (ചലച്ചിത്ര പരമ്പര)
ജെ കെ റൗളിങ്ങിന്റെ അതേ പേരിലുള്ള നോവലുകളെ അടിസ്ഥാനമാക്കിയുള്ള ചലച്ചിത്ര പരമ്പരയാണ് ഹാരി പോട്ടർ. വാർണർ ബ്രദേഴ്‌സ് ആണ് സീരീസ് നിർമ്മിച്ച് വിതരണം ചെയ്തത്. ഹാരി പോട്ടർ ആന്റ് ദി ഫിലോസഫേഴ്‌സ് സ്റ്റോൺ (2001) എന്ന ആദ്യ ചിത്രം മുതൽ ഹാരി പോട്ടർ ആൻഡ് ദ ഡെത്ത്‌ലി ഹാലോസ് - ഭാഗം 2 (2011) വരെ എട്ട് സിനിമകളാണ് ഈ ഫാന്റസി ചലച്ചിത്ര പരമ്പരയിൽ ഉൾപ്പെടുന്നത്. അഞ്ച് സിനിമകളുടെ പരമ്പരയായി പദ്ധതിയിട്ടിരിക്കുന്ന ഒരു സ്പിൻ-ഓഫ് പ്രീക്വൽ ചലച്ചിത്ര പരമ്പര ഫന്റാസ്റ്റിക് ബീസ്റ്റ്സ്, വെയർ ടു ഫൈൻഡ് ദം (2016) എന്ന ചിത്രത്തോടെ ആരംഭിച്ചു. ഹാരി പോട്ടർ കഥകൾക്കു പുറത്ത്, അതിൽ പറയുന്ന മാന്ത്രിക ലോകത്തിന്റെ മറ്റു കഥകൾ കൂടി പറയുന്ന വിസാർഡിംഗ് വേൾഡ് എന്ന മീഡിയ ഫ്രാഞ്ചൈസിയുടെ തുടക്കം കുറിച്ചത് ഈ ചലച്ചിത്രത്തിലൂടെയാണ്.
പോഷകങ്ങളുടെ അപര്യാപ്തതമൂലമുണ്ടാകുന്ന അസുഖങ്ങൾ
പുറത്തേയ്ക്കുള്ള കണ്ണികൾ
Dichin Kebuluran Nälg
ഹാരി പോട്ടർ (ചലച്ചിത്ര പരമ്പര)
ഡേവിഡ് ഹേമാനാണ് ഈ പരമ്പര പ്രധാനമായും നിർമ്മിച്ചത്. ഡാനിയൽ റാഡ്ക്ലിഫ്, റൂപർട്ട് ഗ്രിന്റ്, എമ്മ വാട്സൺ എന്നീ അഭിനേതാക്കൾ ഹാരി പോട്ടർ, റോൺ വീസ്‌ലി, ഹെർമയോണി ഗ്രേഞ്ചർ എന്നീ മൂന്ന് പ്രധാന കഥാപാത്രങ്ങളായി അഭിനയിച്ചു. നാല് സംവിധായകരാണ് ഈ ചലച്ചിത്ര പരമ്പരയിലെ ചിത്രങ്ങൾ സംവിധാനം ചെയ്തത്: ക്രിസ് കൊളംബസ്, അൽഫോൺസോ ക്യൂറോൺ, മൈക്ക് ന്യൂവെൽ, ഡേവിഡ് യേറ്റ്സ്. ഹാരി പോട്ടർ ആൻഡ് ദി ഓർഡർ ഓഫ് ദി ഫീനിക്‌സിന് (2007) ഒഴികെ മറ്റെല്ലാ ചിത്രങ്ങൾക്കും തിരക്കഥ എഴുതിയത് സ്റ്റീവ് ക്ലോവ്സാണ്; ഓർഡർ ഓഫ് ദി ഫീനിക്സിന്റെത് എഴുതിയത് മൈക്കൽ ഗോൾഡൻബെർഗും. പത്ത് വർഷത്തിലേറെയെടുത്താണ് ഈ ചിത്രങ്ങളുടെ നിർമ്മാണം പൂർത്തിയായത്. തന്റെ ബദ്ധശത്രുവായ ലോർഡ് വോൾഡ്‌മോർട്ടിനെ മറികടക്കാനുള്ള ഹാരിയുടെ യാത്രയാണ് പരമ്പരയുടെ ഇതിവൃത്തം.
കുറിപ്പുകൾ
വർഗ്ഗം:ഹാരി പോട്ടർ ചലച്ചിത്രങ്ങൾ
മാസ്റ്റഡോൺ (സോഫ്റ്റ്‍വെയർ)
മാസ്റ്റോൺ എന്നത് എല്ലാവർക്കും ചേരാവുന്ന, ഫെഡറേറ്റഡ് ആയ ഫെ‍ഡിവേർസിന്റെ ഭാഗമായ സോഷ്യൽ നെറ്റ്വർക്കാണ്, ഫെഡിവേർസ് എന്നത് ഇതുപോലെ സ്വതന്ത്രമായി പ്രവർത്തിക്കുന്ന സെർവറുകളുടെ പരസ്പര ബന്ധിതവും വികേന്ദ്രീകൃതവുമായ ശൃംഖലയാണ്.
മാസ്റ്റോഡോണിന് ട്വിറ്ററിന് സമാനമായ മൈക്രോബ്ലോഗിംഗ് സവിശേഷതകൾ ഉണ്ട്. ഓരോ ഉപയോക്താവും ഒരു പ്രത്യേക മാസ്റ്റേഡോൻ സെർവറിലെ അംഗമാണ്, അവ സോഫ്റ്റ്‍വെയറിന്റെ ഒരു "ഇൻസ്റ്റൻസ്" എന്ന് അറിയപ്പെടുന്നു, മാത്രമല്ല മറ്റ് "ഇൻസ്റ്റൻസ്"കളിലെ ഉപയോക്താക്കളുമായി ബന്ധപ്പെടുകയും ആശയവിനിമയം നടത്തുകയും ചെയ്യാം. മറ്റുള്ളവർക്ക് കാണുന്നതിനായി "ടൂട്ടുകൾ" എന്ന് വിളിക്കുന്ന ചെറിയ സന്ദേശങ്ങൾ ഉപയോക്താക്കൾ പോസ്റ്റുചെയ്യുന്നു, ഉപയോക്താവിനു ക്രമീകരിക്കാനാവുന്ന സ്വകാര്യത ക്രമീകരണങ്ങൾക്കും ഇൻസ്റ്റൻസിലെ ക്രമീകരണങ്ങൾക്കും അനുസരിച്ച് മറ്റുള്ളവർക്ക് അതു ലഭ്യമാകുകയും ചെയ്യും. മാസ്റ്റോൺ മസ്കോട്ട് ഒരു ബ്രൌൺ - ചാരനിറത്തിലുള്ള പ്രൊബോസിഡേ ആണ്, ചിലപ്പോൾ ഒരു ടാബ്ലറ്റ് അല്ലെങ്കിൽ സ്മാർട്ട്ഫോൺ ഉപയോഗിക്കുന്നതായി ചിത്രീകരിച്ചിരിക്കുന്നു.
സ്വതന്ത്രമായി പ്രവർത്തിപ്പിക്കുന്ന ചെറിയ സമൂഹങ്ങളെ ലക്ഷ്യമാക്കിയിട്ടുള്ള മാസ്റ്റ‍ഡോൺ ട്വീറ്ററിൽ നിന്നു വ്യത്യസ്തത പാലിക്കാൻ ശ്രമിക്കുന്നു. ട്വിറ്റർ പോലെ, ഉപയോക്താക്കൾക്കിടയിൽ നേരിട്ട്, സ്വകാര്യ സന്ദേശങ്ങൾ അയക്കൽ മാസ്റ്റോഡോൺ പിന്തുണയ്ക്കുന്നു, കൂടാതെ മാസ്റ്റഡോണിലെ "ടൂട്ട്സ്" വ്യക്തിക്കോ, പൊതുവായോ, ഉപയോക്താവിന്റെ അനുയായികളോടു മാത്രമായോ, ഒരു ഇൻസ്റ്റൻസിലേക്കു മാത്രമായോ ചെയ്യാവുന്നതാണ്.
സവിശേഷതകൾ
ഓസറ്റേറ്റസ് പ്രോട്ടോക്കോളിലൂടെ അല്ലെങ്കിൽ പുതിയ ActivityPub നിലവാരത്തിലൂടെ ആശയവിനിമയം നടത്താനുള്ള ശേഷിയുള്ള സോഷ്യൽ നെറ്റ്‍വർക്കിംഗ് സോഫ്റ്റ്‍വെയറുകൾ മാസ്റ്റോഡോൺ സെർവറുകൾ ഉപയോഗിക്കുന്നു. അതുകൊണ്ട് ഒരു മാസ്റ്റോൺ ഉപയോക്താവിന് ഫെഡിവേർസിലെ ഇവ പിന്തുണക്കുന്ന മറ്റു സെർവറുകളിലെ അഗങ്ങളുമായി സമ്പർക്കത്തിലേർപ്പെടാൻ സാധിക്കുന്നു. ലഘുചിത്രം|ഒരു സ്മാർട്ട്ഫോണുമായി മാസ്സ്റ്റോൺ മാസ്കോട്ട് ഉപയോക്താക്കൾക്ക് ഹ്രസ്വ ഫോം സ്റ്റാറ്റസ് സന്ദേശങ്ങൾ കാണാവുന്നതരത്തിലുള്ള ട്വിറ്ററിലെ മൈക്രോബ്ലോഗിംഗ് ഉപയോക്തൃ അനുഭവത്തെ മാസ്റ്റോഡോൺ പിന്തുടരുന്നു. മാസ്റ്റോഡോണിൽ സന്ദേശങ്ങളിൽ 500 അക്ഷരങ്ങൾ വരെയുള്ള സന്ദേശങ്ങൾ പങ്കിടാവുന്നതാണ് (ട്വിറ്ററിൽ ഇത് 280 ആണ്).
ഒരു ഫ്ലാഗ്ഷിപ്പ് വെബ്സൈറ്റ് അല്ലെങ്കിൽ ആപ്ലിക്കേഷനു പകരം ഉപയോക്താവ് "ഇൻസ്റ്റൻസ്" എന്നറിയപ്പെടുന്ന ഒരു മാസ്ഡഡോൺ സെർവറിൽ അംഗമാകുന്നു. ഈ ഇൻസ്റ്റൻസുകൾ ഒരു നെറ്റ്വർക്കിൽ നോഡുകൾ ആയി കണക്റ്റുചെയ്തിരിക്കുന്നു, കൂടാതെ ഓരോ സെർവറിനും അതിന്റേതായ നിയമങ്ങൾ, അക്കൗണ്ട് അധികാരങ്ങളുമുണ്ട്. മറ്റ് ഇൻ‍സ്റ്റൻസുമായി സന്ദേശങ്ങൾ പങ്കിടണമോ എന്ന് തീരുമാനിക്കാനും കഴിയും.
സേവനത്തിൽ അനേകം സ്വകാര്യതാ സവിശേഷതകളും ഉൾപ്പെടുന്നു. ഓരോ സന്ദേശത്തിനും വ്യത്യസ്തമായ നിരവധി ഓപ്ഷനുകൾ ലഭ്യമാണ്, പോസ്റ്റ് പൊതുസമൂഹത്തിനാണോ അല്ലെങ്കിൽ സ്വകാര്യമാണോ എന്ന് ഉപയോക്താക്കൾക്ക് തിരഞ്ഞെടുക്കാൻ കഴിയും. പൊതു സന്ദേശങ്ങൾ ആഗോള ഫീഡിൽ പ്രദർശിപ്പിക്കും, ടൈംലൈൻ എന്ന് അതിനെ വിളിക്കുന്നു. കൂടാതെ സ്വകാര്യ സന്ദേശങ്ങൾ ഉപയോക്താവിന്റെ പിന്തുടരുന്നവരുടെ ടൈംലൈനിൽ മാത്രമായി പങ്കിടാൻ സാധിക്കും. ഉപയോക്താക്കൾക്ക് അവരുടെ അക്കൗണ്ടുകൾ പൂർണ്ണമായും സ്വകാര്യമായി ക്രമീകരിക്കാൻ കഴിയും. ടൈംലൈനിൽ സന്ദേശങ്ങൾ "ഉള്ളടക്ക മുന്നറിയിപ്പ്" ഫീച്ചർ ഉപയോഗിച്ച് പ്രദർശിപ്പിക്കാൻ കഴിയും, ബാക്കിയുള്ള സന്ദേശങ്ങൾ വെളിപ്പെടുത്താൻ വായനക്കാർ ഉള്ളടക്കത്തിൽ ക്ലിക്കുചെയ്യേണ്ടതുണ്ട്. സ്പോയിലറുകൾ മറയ്ക്കുന്നതിനും, ഉള്ളടക്ക മുന്നറിയിപ്പുകൾ അറിയിക്കുന്നതിനും, NSFW ഉള്ളടക്കം സംരക്ഷിക്കുന്നതിനുമായി മാസ്റ്റോഡോൻ ഇൻസ്റ്റൻസുകൾ ഈ സവിശേഷത ഉപയോഗിച്ചുവരുന്നു. എന്നാലു ചില അക്കൗണ്ടുകൾ ലിങ്കുകളും ആശയങ്ങളും മറച്ചുവെക്കാനായി ഈ സവിശേഷതകൾ ഉപയോഗിക്കുന്നു.
സാങ്കേതികവിദ്യ
Android, iOS, സെയ്ൽഫിഷ് ഓഎസ്, വിന്റോസ് മൊബൈൽ എന്നിവ ഉൾപ്പെടെയുള്ള നിരവധി ശ്രേണികൾക്കായി മാസ്ഡഡോൺ എപിഐ ഉപയോഗിച്ച് ആശയവിനിമയം നടത്തുന്ന അപ്ലിക്കേഷനുകൾ (മൊബൈൽ, ഡെസ്ക്ടോപ്പ് അല്ലെങ്കിൽ ഇതര വെബ് ക്ലയന്റുകൾ) ലഭ്യമാണ്.
ഉപയോഗവ്യാപ്തി
2016 ഒക്റ്റോബറിൽ മാസ്റ്റോഡോൺ പുറത്തിറങ്ങി. 2017 മാർച്ച് അവസാനം - ഏപ്രിൽ തുടക്കത്തിലായി ഈ മാസ്റ്റഡോൺ വികസിക്കാൻ തുടങ്ങി. ഈ സമയം മാസ്റ്റഡോൺ ട്വിറ്ററിലെ അംഗങ്ങളെ ആകർഷിക്കാൻ മാത്രം തയ്യാറായിട്ടില്ലെന്ന് ദ വേർജ് മാധ്യമം എഴുതുകയുണ്ടായി. നവമ്പർ 2017-ൽ ചൿ വെണ്ടിംഗ്, ജോൺ സ്കാൽസി, മെലാനി ഗിൽമാൻ, ജോൺ ഒനോലാൻ തുടങ്ങിയ കലാകാരന്മാരും എഴുത്തുകാരും വ്യവസായികളും മാസ്റ്റഡോണിൽ ചേർന്നു. ഈ സമയത്ത് മസ്റ്റഡോണിൽ ഒരു ദശലക്ഷം അക്കൗണ്ടുകൾ കടന്നിരുന്നു.
അഗ്നസ് ബി.
ജീവിതവും ആദ്യകാല കരിയറും
19 വയസ്സിൽ ഇരട്ടക്കുട്ടികളുണ്ടായിരുന്ന അവർ 20 വയസ്സുള്ളപ്പോൾ അവരുടെ പിതാവായ ക്രിസ്റ്റ്യൻ ബർഗോയിസിൽ നിന്ന് വേർപിരിഞ്ഞു. അവരുടെ വ്യക്തിഗത ശൈലി ഒരു പാരീസ് ഫ്ലീ മാർക്കറ്റിലെ എല്ലെ മാഗസിൻ സ്റ്റാഫർമാരുടെ ശ്രദ്ധ പിടിച്ചുപറ്റിയപ്പോൾ അവരുടെ കരിയർ താമസിയാതെ ആരംഭിച്ചു. അക്കാലത്തെ അവരുടെ വസ്ത്രധാരണരീതിയിൽ ഫ്രാൻസിലെ മോണോപ്രിക്സ് ഡിസ്കൗണ്ട് ശൃംഖലയിൽ നിന്നുള്ള തിരഞ്ഞെടുക്കലുകൾ ഉൾപ്പെടുന്നു. അത് മിതവ്യയത്തേക്കാൾ ഫാഷനിൽ നിന്ന് പ്രചോദനം ഉൾക്കൊണ്ടിരുന്നു. പക്ഷേ മാഗസിൻ അത് ഇഷ്ടപ്പെടുകയും അവരെ ഒരു ജൂനിയർ എഡിറ്ററായി നിയമിക്കുകയും ചെയ്തു. ഫാഷൻ എഡിറ്റുചെയ്യുന്നതിനേക്കാൾ ഡിസൈനിംഗിനോടുള്ള മനസ്സോടെ രണ്ടുവർഷത്തിനുള്ളിൽ അവർ എല്ലെ വിട്ടു. കുറച്ച് പണം നൽകുകയും അവധി നൽകാതിരിക്കുകയും ചെയ്യുമ്പോൾ പോലും അവർ അപ്രൻറിസ്ഷിപ്പ് തുടർന്നിരുന്നു. പാരീസിലെ ഡൊറോത്തി ബിസിനായി അവർ ഒരു ഡിസൈനർ, വാങ്ങുന്നയാൾ, പ്രസ്സ് അറ്റാച്ച് എന്നിവയായി. 1965, '66 വർഷങ്ങളിൽ ലിമിറ്റെക്സ്, പിയറി ഡി ആൽബി, വി ഡി വി, എവർസ്ബിൻ എന്നിവയ്ക്കായി അവർ ഫ്രീലാൻസ് രൂപകൽപ്പന ചെയ്തു. പിന്നീടുള്ള വർഷത്തിൽ സി‌എംസി (കോം‌പ്റ്റോയർ മോണ്ടിയൽ ഡി ക്രിയേഷൻ) സ്ഥാപിച്ചു. 1975 ൽ ലെസ് ഹാലെസിൽ അവർ തന്റെ ആദ്യത്തെ ബൂറ്റീക് തുറന്നു.
വിപുലീകരണം
അഗ്നസ് ബി. സ്ത്രീകൾക്കായി രൂപകൽപ്പന ചെയ്ത ഉചിതമായ വസ്ത്രങ്ങൾ പുരുഷന്മാർ നിരീക്ഷിച്ചതിന് ശേഷം 1981 ൽ പുരുഷവസ്ത്രം രൂപകൽപ്പന ചെയ്യാൻ തുടങ്ങി. 1983 ൽ ന്യൂയോർക്കിലെ സോഹോ ജില്ലയിലെ പ്രിൻസ് സ്ട്രീറ്റിൽ അവർ തന്റെ ആദ്യത്തെ അന്താരാഷ്ട്ര സ്റ്റോർ തുറന്നു. ഫ്രാൻസിലെ ഫിലിം നോയർ എന്ന് വിളിക്കപ്പെടുന്ന അമേരിക്കൻ ക്രൈം ഫിലിം വിഭാഗത്തോടുള്ള അവരുടെ പ്രണയമാണ് നഗരത്തോടുള്ള അവരുടെ ആവേശം. ഈ താൽപ്പര്യം സ്റ്റോറിന്റെ അലങ്കാരത്തിലേക്ക് വ്യാപിച്ചു. അതിൽ വിന്റേജ് വലുപ്പത്തിലുള്ള സിനിമാ പോസ്റ്ററുകൾ ഉൾപ്പെടുന്നു. വൺ ഷീറ്റുകൾ ഒടുവിൽ ചലച്ചിത്ര നിർമ്മാതാവ് ഹാർമണി കോറിൻറെ ശ്രദ്ധ ആകർഷിക്കുകയും അദ്ദേഹം 1999 ൽ അഗ്നീസുമായി ഒരു കലാപരമായ സഹകരണം ആരംഭിക്കുകയും ചെയ്തു.
ഗാലറിയും ആനുകാലികവും
1984-ൽ അഗ്നസ് ബി. പാരീസിലെ ഗാലറി ഡു ജൂർ തുറന്നു. ഗ്രാഫിറ്റി ആർട്ടിസ്റ്റുകളായ എ-വൺ, ഫ്യൂചുറ 2000, ഹെൻ‌റി "ബാംഗർ" ബെൻ‌വെനുട്ടി, ഷാർപ്പ്, ബസൂക്ക, ബാഡ് ബിസി, എക്കോ എറ്റ് മോഡ് 2, ബിബിസി (ബാഡ് ബോയ്സ് ക്രൂ), ആഷ്, സ്കക്കി എറ്റ് ജയോനെഡോണ്ട്, ലെസ് ടെറ്റിൻസ് നോയേഴ്സ്, ലെസ് ഫ്രെറസ് റിപ്പൗലിൻ എന്നിവ പ്രദർശിപ്പിച്ചു. റൂ ഡു ജൗറിലെ ലൈബ്രറി ഗാലറി ഒടുവിൽ നാലാമത്തെ അരാൻഡിസെമെന്റിൽ റൂ ക്വിൻ‌കാംപോയിക്സിലേക്ക് മാറ്റി. രണ്ടാമത്തെ ലൈബ്രറി-ഗാലറി അഗ്നസ് ബി. തുടർന്ന് ജപ്പാനിൽ തുറന്നു.
പോയിന്റ് ഡി ഐറോണി എന്ന സമകാലീന കലയെക്കുറിച്ചും ബ്രാൻഡിന് ആനുകാലികമുണ്ട്.
വനമഹോത്സവം
ചരിത്രം
ആദ്യത്തെ ഇന്ത്യൻ ദേശീയ വൃക്ഷത്തൈ നടീൽ വാരം സംഘടിപ്പിച്ചത് 1947 ജൂലൈ 20 മുതൽ 27 വരെ എം.എസ്.രൺധാവയാണ്. വിവിധ രാജ്യങ്ങളിലെ വനവാരം, മരങ്ങളുടെ ഉത്സവം, അല്ലെങ്കിൽ ആർബോർ ദിനങ്ങൾ എന്നിവയുടെ ആശയങ്ങളിൽ നിന്ന് രൺധാവ പ്രചോദനം ഉൾക്കൊണ്ടിരുന്നു. 1947 ജൂലൈ 20-ലെ ആദ്യ പരിപാടി രാവിലെ ഡൽഹി കമ്മീഷണർ ഖുർഷിദ് അഹമ്മദ് ഖാൻ ബൌഹിനിയ തൈകൾ നട്ടുപിടിപ്പിച്ചു. ഉച്ചകഴിഞ്ഞ് മറ്റൊരു ചടങ്ങ് ഇടക്കാല ഗവൺമെന്റ് വൈസ് പ്രസിഡന്റ് നെഹ്‌റുവിന്റെ നേതൃത്വത്തിൽ പുരാന കിലയിൽ നടന്നു. ലേഡീസ് ഡേ എന്ന് വിളിക്കപ്പെടുന്ന മറ്റൊരു ദിവസം ലേഡി മൗണ്ട് ബാറ്റൺ ഉൾപ്പെടെയുള്ളവർക്കൊപ്പം കുത്തബ് മിനാറിൽ മരം നടീൽ നടത്തി. നെഹ്‌റു പറഞ്ഞു: "...മരങ്ങൾ നടുന്നതിൽ ഇതുവരെ താൽപ്പര്യമൊന്നും എടുത്തിട്ടില്ല എന്നത് അദ്ദേഹത്തെ അത്ഭുതപ്പെടുത്തുന്ന കാര്യമായിരുന്നു. മഹത്വം മനസ്സിലാക്കാതെ മരം മുറിക്കുന്ന ആളുകളുടെ അശ്രദ്ധ കാരണം രാജ്യത്തിന്റെ വലിയ ഭാഗങ്ങൾ മരുഭൂമികളായി മാറിയിരിക്കുന്നു. മൂല്യം... ആദ്യം മരത്തിന്റെ സ്ഥാനത്ത് പുതിയൊരെണ്ണം നട്ടുപിടിപ്പിച്ചില്ലെങ്കിൽ ആരും മരം മുറിക്കരുതെന്ന നിയമം ഉണ്ടാകണം. ആ സമയത്ത് ഗാന്ധി ഡൽഹിയിലുണ്ടായിരുന്നു. തന്റെ പ്രാർത്ഥനാ പ്രസംഗത്തിൽ അത് കുറിച്ചു: "മരം നട്ടുപിടിപ്പിക്കുക എന്ന ആശയത്തിന് തുടക്കമിട്ട ഉദ്യോഗസ്ഥൻ അത് ഫാൻസിക്ക് വേണ്ടി ചെയ്തതല്ല, പണം വാങ്ങുന്നവരെ മാത്രം ഉദ്ദേശിച്ചുള്ളതല്ല. മറ്റുള്ളവർ അത് പകർത്താൻ അവരിൽ നിന്ന് ആരംഭിച്ചു. അതുവഴി ഇന്ത്യയുടെ സമ്പത്തും മഴയും വർധിപ്പിക്കുകയും ചെയ്തു. വനനശീകരണം മഴയുടെ അളവ് കുറയാൻ കാരണമായി. മാത്രമല്ല, ആദ്യഘട്ടങ്ങളിലൊഴികെ മരങ്ങൾക്ക് വേണ്ടത്ര പരിചരണം ആവശ്യമായിരുന്നില്ല. ഫലവൃക്ഷങ്ങൾ വളർത്താൻ ഉപയോഗിക്കുന്ന ഒരേക്കർ സ്ഥലത്ത് ഒരു ഗോതമ്പ് വിളയേക്കാൾ കൂടുതൽ ഫലം ലഭിക്കും. ..." 1950-ൽ ഭക്ഷ്യ-കാർഷിക മന്ത്രി കനൈയാലാൽ മനേക്‌ലാൽ മുൻഷി ഈ പാരമ്പര്യം തുടരുകയും ദേശീയ പ്രവർത്തനമാക്കുകയും ചെയ്തു. അദ്ദേഹം അത് ജൂലൈ ആദ്യവാരത്തിലേക്ക് മാറ്റുകയും 1950-ൽ വൻ മഹോത്സവ് എന്ന് പുനർനാമകരണം ചെയ്യുകയും ചെയ്തു.
അവലംബം
വർഗ്ഗം:ഇന്ത്യയിലെ ഉത്സവങ്ങൾ വർഗ്ഗം:ജൂലൈ മാസത്തെ വിശേഷദിനങ്ങൾ
പന്തളം മഹാദേവക്ഷേത്രം
കേരളത്തിൽ പത്തനംതിട്ട ജില്ലയിൽ പന്തളം ടൗണിൽ നിന്നും ഏതാണ്ട് 3 കി.മി വടക്കുപടിഞ്ഞാറ് മാറി മുളമ്പുഴ ഗ്രാമത്തിൽ അച്ചങ്കോവിലറിന്റ്റെ തീരത്ത് സ്ഥിതിചെയ്യുന്ന ശിവക്ഷേത്രമാണ് പന്തളം മഹാദേവക്ഷേത്രം. ഖരമുനിയാൽ പ്രതിഷ്ഠിക്കപെട്ടതായ് കരുതപ്പെടുന്ന ഈ ക്ഷേത്രം മുൻപ് ഇടപ്പള്ളി സ്വരൂപത്തിന്റ്റെ വകയായിരുന്നെങ്കിലും ഇപ്പോൾ സമീപത്തെ പന്ത്രണ്ട് കരകളിൽ പെടുന്ന ഹൈന്ദവരുടെ കൂട്ടായ്മയായ ഹൈന്ദവ സേവാസമിതിയാണ് ക്ഷേത്രഭരണം നിർവഹിക്കുന്നത്. ക്ഷേത്രത്തിന്റ്റെ ഈശാന കോണിനോടുചേർന്ന് അച്ചൻകോവിലാർ ഒഴുകുന്നതുമൂലം ക്ഷേത്രം പന്തളം മുക്കാൽവട്ടം എന്ന പേരിലും അറിയപ്പെടുന്നു
പ്രധാന ആഘോഷങ്ങൾ
വ്യശ്ചികത്തിലെ കാർത്തിക,കുംഭമാസത്തിലെ തിരുവാത്തിര,ശിവരാത്രി തുടങ്ങിയവയും ക്ഷേത്രത്തിൽ ആഘോഷിക്കുന്നു.
ഉപദേവതകൾ
ഗണപതി സുബ്രഹ്മണ്യൻ മായയക്ഷിയമ്മ ശാസ്താവ് നാഗങ്ങൾ രക്ഷസ്
പുറത്തേക്കുള്ള കണ്ണീകൾ
വർഗ്ഗം:പത്തനംതിട്ട ജില്ലയിലെ ക്ഷേത്രങ്ങൾ
ക്രിസ്തീനാ ഫെർനാണ്ടെസ് ഡി ക്രിച്ച്നർ
അർജന്റീനയുടെ ആദ്യ വനിതാ പ്രസിഡന്റാണ് ക്രിസ്തീനാ ഫെർനാണ്ടെസ് ഡി ക്രിച്ച്നർ (ജനനം :19 ഫെബ്രുവരി 1953). മുൻ പ്രസിഡന്റ് നെസ്റ്റർ ക്രിച്ച്നറുടെ വിധവയാണ് ക്രിസ്തീനാ.
ജീവിതരേഖ
1953 ഫെബ്രുവരി 19-ന് ലാ പ്ലാറ്റ നഗരത്തിലെ ടൊളോസയിൽ ബസ് ഡ്രൈവറായ എഡ്വാർഡോ ഫെർനാണ്ടെസിന്റെയും (1925-1981) ഒഫേലിയാ എസ്തർ വില്ലെമിന്റെയും മകളായി ജനിച്ചു. ലാ പ്ലാറ്റ ദേശീയ സർവകലാശാലയിൽ 1970കളിൽ നിയമപഠനം നടത്തവേ പെറോണിസ്റ്റ് യുവസംഘടനയിൽ ചേർന്നു. 1976-ൽ ഇസാബെൽ പെറോണിന്റെ സർക്കാർ സൈനിക അട്ടിമറിയിൽ പുറത്തായി. ക്രിസ്തീനായും ഭർത്താവ് നെസ്റ്ററും 1980-ൽ വക്കീലായി പ്രവർത്തിച്ചു. 1980-കളുടെ അവസാനത്തോടേ ക്രിസ്തീനാ രാഷ്ട്രീയ പ്രവർത്തനം ആരംഭിച്ചു. 1989-ൽ സാന്റാ ക്രൂസ് നിയമസഭയിലേക്ക് തിരഞ്ഞെടുക്കപ്പെട്ടു.
ഭരണം
2008-ൽ സോയാബീൻസിനുള്ള നികുതി കൂട്ടിയത് കർഷകരുമായുള്ള ബന്ധം മോശമാക്കി. 2009-ൽ നിർധനരായുള്ള കുട്ടികൾക്കായി Asignación Universal por Hijo എന്ന പദ്ധതി നടപ്പിലാക്കി. പട്ടാള ഭരണകാലത്ത് നടന്ന മനുഷ്യാവകാശ ലംഘനങ്ങൾ പരിശോധിക്കാനായി ഡീ. എൻ. ഏ. സാമ്പിളുകൾ ഉപയോഗിക്കണമെന്ന് നിഷ്ക്കർഷിച്ചു. മാധ്യമങ്ങൾ ഏതാണ്ടെല്ലാം സർക്കാർ നിയന്ത്രണത്തിലാക്കി. പ്രധാന പ്രതിപക്ഷ പത്രമായ ക്ലാരിനെതിരെ നാന്നൂറ്റിയൻപതോളം കേസുകളാണ് ഫയൽ ചെയ്തത്.
പുറം കണ്ണികൾ
വർഗ്ഗം:1953-ൽ ജനിച്ചവർ വർഗ്ഗം:ഫെബ്രുവരി 19-ന് ജനിച്ചവർ വർഗ്ഗം:അർജന്റീനയുടെ പ്രസിഡന്റുമാർ വർഗ്ഗം:വനിതാ ഭരണാധികാരികൾ
കാപ്രിഫോളിയെസീ
സപുഷ്പികളിൽപ്പെടുന്ന ഒരു സസ്യകുടുംബമാണ് കാപ്രിഫോളിയെസീ (Caprifoliaceae). ദ്വിബീജപത്ര സസ്യങ്ങളിലെ ഈ കുടുംബത്തിൽ 42 ജീനസ്സുകളിലായി ഏകദേശം 860 ഓളം സ്പീഷിസുകൾ ഉൾപ്പെടുന്നു. ലോകമെമ്പാടും വിതരണം ചെയ്യപ്പെട്ട ഈ സസ്യകുടുംബത്തിലെ അംഗങ്ങലെ വ്യാപകമായി കാണപ്പെടുന്നത് വടക്കേ അമേരിക്ക, കിഴക്കൻ ഏഷ്യ എന്നിവിടങ്ങളിലാണ്. കോണക്കാര, ചുവന്ന മൊട്ടുമൂക്കൻ, മൊട്ടുമൂക്കൻ തുടങ്ങിയ സസ്യങ്ങളെല്ലാം ഈ കുടുംബത്തിൽ ഉൾപ്പെടുന്നവയാണ്.
സവിശേഷതകൾ
ഈ സസ്യകുടുംബത്തിലെ മിക്ക അംഗങ്ങളും ചെറിയ മരങ്ങളോ, കുറ്റിച്ചെടികളോ അപൂർവ്വമായി ആരോഹികളും ഓഷധിസസ്യങ്ങളും കാണപ്പെടാറുണ്ട്, ഇത്തരം സസ്യങ്ങൾ മിതോഷ്ണമേഖലയിൽ കാണപ്പെടുന്നവയാണ്. ഇലകൾ സമ്മുഖ (opposite) മായി വിന്യസിച്ചിരിക്കുന്നതും ലളിതവും (simple) ഉപപർണ (stipule) ങ്ങളില്ലാത്തവയുമാണ്. ഇലകൾ നിത്യഹരിതമോ അല്ലെങ്കിൽ പൊഴിയുന്ന സ്വഭാവത്തോടു കൂടിയവയോ ആണ്.
പുറത്തേക്കുള്ള കണ്ണികൾ
വർഗ്ഗം:ആസ്റ്റെറിഡ് കുടുംബങ്ങൾ വർഗ്ഗം:സസ്യകുടുംബങ്ങൾ വർഗ്ഗം:കാപ്രിഫോളിയെസീ
പിതൃ പക്ഷ
ഹിന്ദുക്കൾ അവരുടെ പൂർവ്വികർക്ക് (പിതൃർക്ക്) പ്രത്യേകിച്ചും ഭക്ഷണ വഴിപാടുകളിലൂടെ ആദരാഞ്ജലികൾ അർപ്പിക്കുന്ന ഹിന്ദു കലണ്ടറിലെ 16-ചന്ദ്ര ദിന കാലഘട്ടമാണ് പിതൃ പക്ഷ (സംസ്കൃതം: पितृ पक्ष, Pitṛ pakṣa; lit. "പൂർവ്വികരുടെ രണ്ടാഴ്ച"). ഈ കാലഘട്ടം പിത്രി പക്ഷ / പിതൃ-പക്ഷ, പിത്രി പോകോ, സോറ ശ്രദ്ധ ("പതിനാറ് ശ്രാദ്ധങ്ങൾ"), കനഗത്, ജിതിയ, മഹാലയ, അപാര പക്ഷ, അഖദ്പാക് (മറാത്തി) എന്നും അറിയപ്പെടുന്നു.
ശ്രാദ്ധ അല്ലെങ്കിൽ തർപ്പണ എന്നറിയപ്പെടുന്ന ചടങ്ങിനിടെ നടത്തുന്ന മരണ ചടങ്ങ് കണക്കിലെടുത്ത് പിതൃ പക്ഷത്തെ ഹിന്ദുക്കൾ അശുഭകരമായി കണക്കാക്കുന്നു. ദക്ഷിണ, പടിഞ്ഞാറൻ ഇന്ത്യയിൽ, ഇത് ഹിന്ദു ചാന്ദ്ര മാസമായ ഭാദ്രപദയിലെ (സെപ്റ്റംബർ) രണ്ടാം പക്ഷ (രണ്ടാഴ്ച) യിൽ വരുന്നു. ഗണേശ ഉത്സവത്തിന് തൊട്ടുപിന്നാലെ രണ്ടാഴ്ചയെ ഇത് പിന്തുടരുന്നു. ഇത് പ്രതിപാദത്തിൽ (രണ്ടാഴ്ചയുടെ ആദ്യ ദിവസം) ആരംഭിക്കുന്നത് സർവപിതൃ അമാവാസി, പിതൃ അമാവാസി, പെദ്ദള അമാവാസി, മഹാലയ അമാവാസി എന്നറിയപ്പെടുന്ന അമാവാസി ദിനത്തിൽ അവസാനിക്കുന്നു. പിതൃ പക്ഷത്തിന്റെ അവസാനവും മാതൃ പക്ഷത്തിന്റെ തുടക്കവുമാണ് മഹാലയ എന്ന് അറിയപ്പെടുന്നത്. മിക്ക വർഷങ്ങളിലും, ശരത്കാല വിഷുദിനം ഈ കാലയളവിൽ വരുന്നു. അതായത് ഈ കാലയളവിൽ സൂര്യൻ വടക്ക് നിന്ന് തെക്കൻ അർദ്ധഗോളത്തിലേക്ക് മാറുന്നു. ഉത്തരേന്ത്യയിലും നേപ്പാളിലും, പൂർണ്ണിമന്ത കലണ്ടർ അല്ലെങ്കിൽ സൗര കലണ്ടർ പിന്തുടരുന്ന സംസ്കാരങ്ങളിലും, ഈ കാലയളവ് ഭാദ്രപദത്തിനുപകരം, ലൂണി-സൗര മാസമായ അശ്വിനയുടെ ക്ഷയിക്കുന്ന രണ്ടാഴ്ചയുമായി സദൃശമായിരിക്കുന്നു.
ജ്യോതിശാസ്ത്ര അടിസ്ഥാനം
ഹിന്ദു പാരമ്പര്യമനുസരിച്ച്, തെക്കൻ ആകാശഗോളങ്ങൾ പൂർവ്വികർക്ക് (പിതൃ) സമർപ്പിക്കുന്നു. അതിനാൽ, സൂര്യൻ വടക്ക് നിന്ന് തെക്ക് ആകാശഗോളത്തിലേക്ക് കടക്കുന്ന നിമിഷം പൂർവ്വികരുടെ ഒരു ദിവസമായി കണക്കാക്കപ്പെടുന്നു. പവിത്രമായി കണക്കാക്കപ്പെടുന്ന ഈ നിമിഷം പ്രത്യേക മതപരമായ ചടങ്ങുകൾ നടത്തേണ്ടത് ആവശ്യമാണ്. മിക്ക വർഷങ്ങളിലും, ഭാദ്രപദ മാസ കൃഷ്ണ പക്ഷ (അമന്ത പാരമ്പര്യം അനുസരിച്ച്) / അശ്വിന മാസ കൃഷ്ണ പക്ഷ (പൂർണിമന്ത പാരമ്പര്യം അനുസരിച്ച്) സമയത്താണ് ഈ സംക്രമണം സംഭവിക്കുന്നത്. അതിനാൽ ഈ പക്ഷത്തെ പിതൃ പക്ഷമായി നിയുക്തമാക്കുകയും ഈ കാലയളവിൽ ഹിന്ദുക്കൾ പ്രത്യേക മതപരമായ ആചാരങ്ങൾ അനുഷ്ഠിക്കുകയും ചെയ്യുന്നു.
ഇതിഹാസം
ഹിന്ദുമതത്തിൽ, ഒരാളുടെ പൂർവ്വികരുടെ മൂന്ന് മുൻ തലമുറകളുടെ ആത്മാക്കൾ ആകാശത്തിനും ഭൂമിക്കും ഇടയിലുള്ള പിതൃലോകത്തിൽ വസിക്കുന്നു. ഈ മണ്ഡലം ഭരിക്കുന്നത് മരിക്കുന്ന ഒരു മനുഷ്യന്റെ ആത്മാവിനെ ഭൂമിയിൽ നിന്ന് പിതൃലോകത്തേക്ക് കൊണ്ടുപോകുന്ന മരണത്തിന്റെ ദേവനായ യമനാണ്. അടുത്ത തലമുറയിലെ ഒരാൾ മരിക്കുമ്പോൾ, ആദ്യ തലമുറ സ്വർഗത്തിലേക്ക് മാറുകയും മോക്ഷത്തിൽ പ്രവേശിക്കുകയും ദൈവവുമായി ഐക്യപ്പെടുകയും ചെയ്യുന്നു. അതിനാൽ ശ്രാദ്ധ വഴിപാടുകൾ നൽകില്ല. അങ്ങനെ, പിതൃലോകത്തിലെ മൂന്ന് തലമുറകൾക്ക് മാത്രമാണ് യമൻ പ്രധാന പങ്ക് വഹിക്കുന്ന ശ്രാദ്ധ ചടങ്ങുകൾ നൽകുന്നത്. സ്വാമി ശിവാനന്ദ പറയുന്നതനുസരിച്ച്, പിതൃ പക്ഷം, സംസാരത്തിനോ പുനർജന്മത്തിനോ വിധേയമാകുന്നതിന് മുമ്പ് സ്വർഗത്തിൽ ശേഷിക്കുന്ന ആത്മാക്കളുടെ കഷ്ടപ്പാടുകൾ ലഘൂകരിക്കുന്നു. ഒരു സാഹചര്യത്തിൽ ആ ആത്മാക്കൾ മരണശേഷം ഉടൻ തന്നെ മറ്റൊരു ജന്മം എടുത്താൽ, ശ്രദ്ധ അവരുടെ പുതിയ ജനനത്തിൽ അവരുടെ സന്തോഷം വർദ്ധിപ്പിക്കുന്നു.
വിശുദ്ധ ഹൈന്ദവ ഇതിഹാസങ്ങൾ അനുസരിച്ച്, പിതൃ പക്ഷത്തിന്റെ തുടക്കത്തിൽ, സൂര്യൻ കന്നി രാശിയിൽ (കന്യ) പ്രവേശിക്കുന്നു. ഈ നിമിഷത്തോട് അനുബന്ധിച്ച്, ആത്മാക്കൾ പിതൃലോകം വിട്ട് അവരുടെ പിൻഗാമികളുടെ ഭവനങ്ങളിൽ ഒരു മാസത്തേക്ക് സൂര്യൻ അടുത്ത വൃശ്ചികം രാശിയിൽ പ്രവേശിക്കുന്നത് പൂർണ്ണ ചന്ദ്രനാകുന്നതു വരെ ഒരു മാസക്കാലം വസിക്കുമെന്ന് വിശ്വസിക്കപ്പെടുന്നു. ആദ്യ പകുതിയിൽ, ഇരുണ്ട രണ്ടാഴ്ചയിൽ ഹിന്ദുക്കൾ പൂർവ്വികരെ പ്രീതിപ്പെടുത്തുമെന്ന് പ്രതീക്ഷിക്കുന്നു.
അവലംബം
വർഗ്ഗം:ഇന്ത്യയിലെ മതപരമായ ആഘോഷങ്ങൾ വർഗ്ഗം:ഹൈന്ദവ ഉത്സവങ്ങൾ
നൊക്റ്റ്യൂൺ ഇൻ ബ്ലാക്ക് ആൻഡ് ഗോൾഡ് - ദ ഫാളിങ് റോക്കറ്റ്
ജെയിംസ് അബോട്ട് മക്നീൽ വിസ്ലർ 1875-ൽ വരച്ച എണ്ണച്ചായാചിത്രമാണ് നൊക്റ്റ്യൂൺ ഇൻ ബ്ലാക്ക് ആൻഡ് ഗോൾഡ് - ദ ഫാളിങ് റോക്കറ്റ്. ഡെട്രോയിറ്റ് ഇൻസ്റ്റിറ്റ്യൂട്ട് ഓഫ് ആർട്ട്സിൽ ഈ ചിത്രം സംരക്ഷിച്ചിരിക്കുന്നു. പിയറി ജൂൾസ് തിയോഫൈൽ ഗൗട്ടിയർ, ചാൾസ് ബാഡിലൈയർ എന്നിവരുടെ ആശയം രൂപപ്പെടുത്തി ചിത്രീകരിച്ച ഈ ചിത്രം ആർട്ട് ഫോർ ആർട്ട്സ് സേക്ക് പ്രസ്ഥാനത്തിൻറെ ഉദാഹരണമായി വരച്ചിരിക്കുന്നു.
അവലംബം
വർഗ്ഗം:ഡിട്രോയിറ്റ് ഇൻസ്റ്റിറ്റ്യൂട്ട് ഓഫ് ആർട്ടിലെ ചിത്രങ്ങൾ
കണ്ണപ്പനുണ്ണി (ചലച്ചിത്രം)
1977ൽ പ്രദർശനത്തിനെത്തിയ മലയാളചിത്രമാണ് കണ്ണപ്പനുണ്ണി. ഉദയായുടെ ബാനറിൽ കുഞ്ചാക്കോയാണ് ഈ ചിത്രംസംവിധാനം ചെയ്തത്. വടക്കൻപാട്ടിലെ വീരനായകനായ കണ്ണപ്പനുണ്ണിയുടെ കഥയ്ക്ക് ശാരംഗപാണിയാണ് ചലച്ചിത്രഭാഷ്യം നല്കിയത്. 1977 ഏപ്രിൽ 7നു എക്സൽ പ്രൊഡക്ഷൻസ് ഈ ചിത്രം പ്രദർശനശാലകളിലെത്തിച്ചു. ഉദയായുടെ എഴുപത്തിയഞ്ചാമത്തെ ചിത്രമായിരുന്നു കണ്ണപ്പനുണ്ണി.
അഭിനേതാക്കൾ
പ്രേം നസീറും ഷീലയും നായകനും നായികയുമായി ഒന്നിച്ചഭിനയിച്ച നൂറാമത് ചിത്രം എന്ന പ്രത്യേകതയുണ്ടായിരുന്നു കണ്ണപ്പനുണ്ണിക്ക്.
ഗാനങ്ങൾ
പി. ഭാസ്കരൻ രചിച്ച്, കെ. രാഘവൻ ഈണമിട്ട പതിമ്മൂന്ന് ഗാനങ്ങളാണ് ഈ ചിത്രത്തിലുണ്ടായിരുന്നത്.
പുറത്തേക്കുള്ള കണ്ണി
വർഗ്ഗം:1977-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:കുഞ്ചാക്കോ സംവിധാനം ചെയ്ത ചലച്ചിത്രങ്ങൾ വർഗ്ഗം:ശാരംഗപാണി തിരക്കഥ എഴുതിയ ചലച്ചിത്രങ്ങൾ വർഗ്ഗം:പ്രേം നസീർ-ഷീല ജോഡി വർഗ്ഗം:ടി. ആർ ശേഖർ ചിത്രസംയോജനം ചെയ്ത ചിത്രങ്ങൾ
ശീവോതി
ഒരു ചെറിയ കുറ്റിച്ചെടിയാണ് ശീവോതി. . അകത്തളങ്ങളിലും വളർത്താൻ പറ്റിയ ചെടിയാണ്. വളരാൻ നല്ല ഈർപ്പം വേണം. ഓണത്തിന് പൂക്കളത്തിൽ ശീവോതി ഇടാറുണ്ട്.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:അലങ്കാരസസ്യങ്ങൾ
പന്നിമറ്റം
തൊടുപുഴ നിയമസഭയിൽ പെടുന്ന വെള്ളിയാമറ്റം പഞ്ചായത്തിലെ, ഒരു ഗ്രാമം ആണ് പന്നിമറ്റം. കോട്ടയം ജില്ലയിലെ പല ഭാഗങ്ങളിൽ നിന്നും ഇരുപതാം നൂറ്റാണ്ടിന്റെ തുടക്കത്തിൽ കുടിയേറി പാർത്ത കർഷകരാണ് ഈ മേഖലയിൽ കൂടുതലും .വെള്ളിയാമറ്റം ഗ്രാമ പഞ്ചായത്തിലെ പഞ്ചായത്ത് ഓഫീസ്, കൃഷിഭവൻ എന്നിവ ഇവിടെ ആണ് സ്ഥിതി ചെയ്യുന്നത്. തൊടുപുഴ നഗരത്തിന്റെ കിഴക്ക് വശത്തായി, ഏകദേശം 18 km ദൂരെ ആണ് ഈ ഗ്രാമം
ജോൺ റൈസ്-ഡേവീസ്
ജോൺ റൈസ്-ഡേവീസ് (ജനനം: 5 മെയ് 1944) ഇന്ത്യാന ജോൺസ് ചലച്ചിത്ര പരമ്പരയിലെ സല്ല, ദി ലോർഡ് ഓഫ് ദ റിംഗ്സ് സിനിമാ ത്രയത്തിലെ ഗിംലി എന്നീ കഥാപാത്രങ്ങളെ അവതരിപ്പിച്ചതിലൂടെ പ്രശസ്തനായ  ഒരു വെൽഷ് നടനാണ്. മൂന്ന് സ്‌ക്രീൻ ആക്ടേഴ്‌സ് ഗിൽഡ് അവാർഡ് നാമനിർദ്ദേശങ്ങളിൽ ഒന്ന് നേടിയതോടൊപ്പം ഒരു പ്രൈംടൈം എമ്മി പുരസ്കാര നാമനിർദ്ദേശവും അദ്ദേഹത്തിന് ലഭിച്ചിട്ടുണ്ട്.
വിക്ടർ/വിക്ടോറിയ (1982), ദി ലിവിംഗ് ഡേലൈറ്റ്‌സ് (1987), ദി പ്രിൻസസ് ഡയറീസ് 2: റോയൽ എൻഗേജ്‌മെന്റ് (2004), അക്വാമാൻ (2018) എന്നീ ചിത്രങ്ങളിലെ മികച്ച പ്രകടനത്തിൻറെ പേരിലും റൈസ്-ഡേവീസ് ചലച്ചിത്ര ലോകത്ത് അറിയപ്പെടുന്നു. അലാഡിൻ ആൻഡ് ദി കിംഗ് ഓഫ് തീവ്സ് (1996), ദി ജംഗിൾ ബുക്ക് 2 (2003), ഗാർഗോയിൽസ് (1995-1996), സ്‌പോഞ്ച്ബോബ് സ്‌ക്വയർപാന്റ്‌സ് (2000-2002) എന്നിവയുൾപ്പെടെയുള്ള ചിത്രങ്ങളിലെ കഥാപാത്രങ്ങൾക്ക് ശബ്ദം നൽകിയതിൻറെ പേരിലും അദ്ദേഹം പ്രശസ്തനാണ്. ജസ്റ്റിസ് ലീഗ് (2002) എന്ന ചിത്രത്തിൽ അദ്ദേഹം ഹേഡ്സ് എന്ന കഥാപാത്രത്തേയും അവതരിപ്പിച്ചു.
ഐ, ക്ലോഡിയസ് എന്ന പരമ്പരയിലെ മാക്രോ (1976), ഷോഗൺ എന്ന പരമ്പരയിലെ വാസ്കോ റോഡ്രിഗസ് (1980), ദ അൺടച്ചബിൾസ് (1993) എന്ന പരമ്പരയിലെ മൈക്കൽ മലോൺ തുടങ്ങിയ ടെലിവിഷൻ വേഷങ്ങളും അദ്ദേഹത്തിന് പ്രശംസ നേടിക്കൊടുത്തു. 1995 മുതൽ 1997 വരെയുള്ള കാലത്ത് അദ്ദേഹം സ്ലൈഡേർസ് എന്ന ടെലിവിഷൻ പരമ്പരയിൽ പ്രൊഫസർ മാക്സിമിലിയൻ അർതുറോ എന്ന കഥാപാത്രത്തെ അവതരിപ്പിച്ചു.
ആദ്യകാലം
ജോൺ റൈസ്-ഡേവീസ് 1944 മെയ് 5 ന് വെൽഷ് മാതാപിതാക്കളുടെ മകനായി സാലിസ്ബറിയിലാണ് ജനിച്ചത്. അദ്ദേഹത്തിന്റെ മാതാവായിരുന്ന ഫിലിസ് ജോൺസ് ഒരു നഴ്‌സും പിതാവ് റൈസ് ഡേവീസ് ഒരു മെക്കാനിക്കൽ എഞ്ചിനീയറും കൊളോണിയൽ ഓഫീസറുമായിരുന്നു.
ഒരു കൊളോണിയൽ പോലീസ് ഓഫീസർ എന്ന നിലയിലുള്ള പിതാവിന്റെ ജോലി കാരണം, കുടുംബം വെൽഷ് പട്ടണമായ അമ്മൻഫോർഡിലേക്ക് മാറുന്നതിന് മുമ്പ് ടാൻഗനികയിലാണ് (ഇന്ന് ടാൻസാനിയയുടെ ഭാഗം) അദ്ദേഹം വളർന്നത്. ടാംഗനിക്കയിലായിരിക്കുമ്പോൾ, അദ്ദേഹത്തിന്റെ കുടുംബം ദാർ എസ് സലാം, കോങ്‌വ, മോഷി, മ്വാൻസ തുടങ്ങിയ വിവിധ സ്ഥലങ്ങളിൽ താമസിച്ചു. കോൺവാളിലെ ട്രൂറോ സ്കൂളിലും തുടർന്ന് ഈസ്റ്റ് ആംഗ്ലിയ സർവകലാശാലയിലും പഠനം നടത്തിയ അദ്ദേഹം അവിടെ പ്രവേശനം നേടിയ ആദ്യത്തെ 105 വിദ്യാർത്ഥികളിൽ ഒരാളും സർവ്വകലാശാലയിലെ നാടക ക്ലബ്ബിന്റെ സഹസ്ഥാപകനായിരുന്നു. നോർഫോക്കിലെ വാട്ടണിൽ സ്ഥിതിചെയ്യുന്ന ഒരു സെക്കൻഡറി സ്കൂളിലെ പരിമിത കാലത്തെ അദ്ധ്യാപനത്തിന് ശേഷം അദ്ദേഹം ലണ്ടനിലെ റോയൽ അക്കാദമി ഓഫ് ഡ്രമാറ്റിക് ആർട്ടിൽ ജോലി നേടി.
കരിയർ
1970 കളുടെ തുടക്കത്തിൽ യു.കെ. ടെലിവിഷനിൽ ഇടയ്ക്കിടെ പ്രത്യക്ഷപ്പെട്ടിരുന്ന റൈസ്-ഡേവീസ്, ബഡ്‌ജി എന്ന പരമ്പരയിൽ ആദം ഫെയ്‌ത്തിനൊപ്പം "ലാഫിംഗ് സ്പാം ഫ്രിറ്റർ" എന്ന ഗുണ്ടാസംഘത്തിലെ അംഗത്തിൻറെ വേഷം ഉൾപ്പെടെ അവതരിപ്പിച്ചു. പിന്നീട് ഐ, ക്ലോഡിയസ് എന്ന പരമ്പരയിൽ പ്രെറ്റോറിയൻ ഓഫീസർ നെവിയസ് സുട്ടോറിയസ് മാക്രോ എന്ന കഥാപാത്രമായി അഭിനയിച്ചു. ജെയിംസ് ക്ലാവലിന്റെ നോവലിനെ അടിസ്ഥാനമാക്കി 1980-ൽ നിർമ്മിക്കപ്പെട്ട ഷോഗൺ എന്ന ടെലിവിഷൻ മിനി പരമ്പരിയിൽ പോർച്ചുഗീസ് നാവിഗേറ്റർ റോഡ്രിഗസ് ആയും 1981-ൽ പുറത്തിറങ്ങിയ റെയ്ഡേഴ്‌സ് ഓഫ് ദി ലോസ്റ്റ് ആർക്ക് എന്ന സിനിമയിൽ സല്ല എന്ന കഥാപാത്രമായും പ്രത്യക്ഷപ്പെട്ട അദ്ദേഹം യു.കെയിലും പുറത്തുമായി പതിവായി വേഷങ്ങൾ അവതരിപ്പിക്കാൻ തുടങ്ങി. തുടർന്ന് പുറത്തിറങ്ങിയ രണ്ട് ഇന്ത്യാന ജോൺസ് ചിത്രങ്ങളിലും സല്ലയുടെ വേഷം അദ്ദേഹമാണ് അവതരിപ്പിച്ചത്.
ജീനെറ്റ് ഒട്ടെസെൻ
ഒരു ഡാനിഷ് മത്സര നീന്തൽതാരമാണ് ജീനെറ്റ് ഒട്ടെസെൻ  (ജനനം: ഡിസംബർ 30, 1987) 2004, 2008, 2012, 2016 വർഷങ്ങളിൽ സമ്മർ ഒളിമ്പിക്സുകളിൽ പങ്കെടുത്ത അവർക്ക് ആകെ 50 അന്താരാഷ്ട്ര മെഡലുകൾ നേടിയിട്ടുണ്ട്.
ദൈർഘ്യമേറിയ കോഴ്സിൽ (50 മീറ്റർ പൂൾ) 50 മീറ്റർ ബട്ടർഫ്ലൈ, 100 മീറ്റർ ബട്ടർഫ്ലൈ, 100 മീറ്റർ ഫ്രീസ്റ്റൈൽ എന്നിവയിലും ഹ്രസ്വ കോഴ്സിൽ (25 മീറ്റർ പൂൾ): 100 മീറ്റർ ബട്ടർഫ്ലൈ, 50 മീറ്റർ ഫ്രീസ്റ്റൈൽ, 100 മീറ്റർ ഫ്രീസ്റ്റൈൽ, 100 മീറ്റർ ഇൻഡിവിഡുയൽ മെഡ്‌ലി. എന്നിവയിലും ഡാനിഷ് റെക്കോർഡ് സ്വന്തമാക്കി.
സ്വിമ്മിംഗ് ക്ലബായ ക്വിക് കാസ്ട്രപ്പിൽ നീന്തുന്ന അവർ പ്രധാനമായും ഫ്രീസ്റ്റൈലിലും ബട്ടർഫ്ലൈയിലുമുള്ള ഹ്രസ്വ ദൂരങ്ങളിൽ ശ്രദ്ധ കേന്ദ്രീകരിക്കുന്നു.